hotchpotch/miracl-hf-unified huggingface dataset:
กล้องโทรทรรศน์อวกาศคอมป์ตัน
กล้องโทรทรรศน์อวกาศคอมพ์ตัน หรือ กล้องรังสีแกมมาคอมพ์ตัน () เป็นหอสังเกตการณ์ดวงที่สองของนาซาในโครงการหอดูดาวเอกที่ส่งขึ้นสู่อวกาศ หลังจากที่ส่งกล้องโทรทรรศน์อวกาศฮับเบิลขึ้นไปก่อนหน้านั้น กล้องโทรทรรศน์อวกาศคอมพ์ตันตั้งชื่อตาม ดร. อาร์เทอร์ ฮอลลี คอมพ์ตัน นักวิทยาศาสตร์รางวัลโนเบลที่สร้างผลงานโดดเด่นด้านฟิสิกส์รังสีแกมมา กล้องคอมพ์ตันสร้างโดยสถาบัน TRW (ปัจจุบันคือสถาบันเทคโนโลยีอวกาศนอร์ทรอพ กรัมแมน) ในแคลิฟอร์เนีย ใช้เวลาสร้างทั้งสิ้น 14 ปี ขึ้นสู่อวกาศโดยกระสวยอวกาศแอตแลนติส เที่ยวบิน STS-37 เมื่อวันที่ 5 เมษายน ค.ศ. 1991 และได้ทำงานจนกระทั่งปลดระวางในวันที่ 4 มิถุนายน ค.ศ. 2000 กล้องคอมพ์ตันโคจรอยู่ในวงโคจรต่ำของโลกที่ระดับความสูงประมาณ 450 กิโลเมตร เพื่อหลบหลีกผลกระทบจากแถบรังสีแวนอัลเลน นับเป็นเครื่องมือทางฟิสิกส์ดาราศาสตร์ที่มีน้ำหนักมากที่สุดเท่าที่เคยส่งขึ้นสู่อวกาศ ด้วยน้ำหนักถึง 17,000 กิโลกรัม
กล้องโทรทรรศน์อวกาศคอมพ์ตัน เป็นหนึ่งในสี่หอดูดาวขนาดใหญ่ในโครงการหอดูดาวเอกของนาซา ร่วมกับหอดูดาวอื่นๆ ได้แก่ กล้องโทรทรรศน์อวกาศฮับเบิล กล้องรังสีเอ็กซ์จันทรา และกล้องโทรทรรศน์อวกาศสปิตเซอร์
ซัตสึกิ ยูกิโนะ
ซัตสึกิ ยูกิโนะ () หรือในชื่อจริงว่า ยูกิ อิโนอูเอะ () เป็นนักพากย์หญิงชาวญี่ปุ่น เกิดเมื่อวันที่ 25 พฤษภาคม พ.ศ. 2513 ที่เมืองโอตสึ จังหวัดชิงะ ประเทศญี่ปุ่น
ตัวหนา คือบทที่เป็นตัวเอก หรือตัวเด่นของเรื่อง
โรงเรียนสุวรรณภูมิพิทยไพศาล
โรงเรียนสุวรรณภูมิพิทยไพศาล เป็นโรงเรียนมัธยมศึกษาขนาดใหญ่พิเศษ ตั้งอยู่ที่ อำเภอสุวรรณภูมิ จังหวัดร้อยเอ็ด
โรงเรียนสุวรรณภูมิพิทยไพศาล เป็นโรงเรียนมัธยมศึกษาในจังหวัดร้อยเอ็ด เมื่อวันที่ 29 มิถุนายน 2515 กรมสามัญศึกษาได้อนุมัติให้ตั้งโรงเรียนสุวรรณภูมิพิทยไพศาลขึ้น โดยชื่อเริ่มก่อตั้งคือ “โรงเรียนศรีสุวรรณภูมิพิทยา” ( คนทั่วไปจึงมักเรียกว่าโรงเรียนศรี ) โดยใช้อาคารเรียนของโรงเรียนสุวรรณภูมิ(ปัจจุบันคือโรงเรียนสุวรรณภูมิวิทยาลัย)เป็นสถานที่ในการเรียน โดยมีนายเอิบ (มนตรี) จันทรสนาม รักษาการณ์ในตำแหน่งครูใหญ่ และทำการย้ายมาสถานที่ปัจจุบันในปี พ.ศ. 2516 มีพื้นที่ 72 ไร่ และเปลี่ยนชื่อเป็น โรงเรียนสุวรรณภูมิพิทยไพศาล
โรงเรียนสุวรรณภูมิพิทยไพศาลเป็นโรงเรียนมัธยมศึกษาขนาดใหญ่พิเศษสังกัดสำนักงานเขตพิ้นที่การศึกษาร้อยเอ็ดเขต 2 ตั้งอยู่ที่ ถนนปัทมานนท์ ตำบลสุวรรณภูมิ อำเภอสุวรรณภูมิ จังหวัดร้อยเอ็ด เปิดสอนระดับชั้นมัธยมศึกษาปีที่ 1 ถึง 6 แบบสหศึกษา มีจำนวนนักเรียนทั้งสิ้น 3,355 คน บุคลากรทางการศึกษา 191 คน จำนวน 80 ห้องเรียน(ข้อมูลปีการศึกษา 2556)
คณะรัฐศาสตร์ มหาวิทยาลัยรามคำแหง
คณะรัฐศาสตร์ มหาวิทยาลัยรามคำแหง () ก่อตั้งเมื่อ พ.ศ. 2516 โดยในระยะแรกได้เปิดสอนเป็นสาขารัฐศาสตร์ สังกัดคณะนิติศาสตร์มาตั้งแต่ พ.ศ. 2515
เมื่อมหาวิทยาลัยรามคำแหงดำเนินการในปี พ.ศ. 2514 คณะรัฐศาสตร์มีฐานะเป็นภาควิชาหนึ่งในคณะนิติศาสตร์ และจัดตั้งเป็นคณะรัฐศาสตร์ในปี 2516 ต่อมาได้ย้ายที่ทำการแยกจากคณะนิติศาสตร์มาเป็นอาคารไม้สองชั้น ติดกับสนามกีฬาหัวหมาก ซึ่งเป็นที่ทำการของคณะมนุษยศาสตร์ ตั้งแต่วันที่ 30 กรกฎาคม 2517 และอยู่ในที่ทำการนี้ประมาณ 6 ปี ต่อมาอาคารดังกล่าวเป็นที่ทำการของงานสวัสดิการและรักษาความปลอดภัย กองอาคารสถานที่ และได้ย้ายมาอยู่อาคาร 5 ชั้น ซึ่งเป็นที่ทำการถาวร เมื่อวันที่ 17 กันยายน 2522 ลักษณะตัวอาคารเป็นรูปตัวยูแบ่งเป็น 2 ส่วนคือ ส่วนหนึ่งเป็นห้องอาจารย์และสำนักงาน อีกส่วนหนึ่งเป็นสำนักงานบัณฑิตศึกษา ห้องเรียน ห้องสมุด ศูนย์เอกสารทางวิชาการ ศูนย์นวัตกรรมการจัดการภาครัฐและเอกชน ศูนย์ศึกษาเอเชีย ศูนย์ศึกษาเอเชียตะวันออก จนถึงปัจจุบัน
ในปี พ.ศ. 2550-2552 ได้ก่อสร้างอาคารคณะรัฐศาสตร์หลังใหม่ 12 ชั้น 1 หลัง โดยใช้พื้นที่ของอาคาร NB 3 A,B และ NB 10 เดิม ได้ส่งมอบและตรวจรับเมื่อวันที่ 21 กันยายน 2552 โดยมีวัตถุประสงค์เพื่อใช้ประโยชน์สำหรับการเรียนการสอน ทั้งระดับปริญญาตรี ปริญญาโท ปริญญาเอก และสำนักงาน ในการให้บริการ และการบริหารงานของคณะรัฐศาสตร์
รายนามคณบดีคณะรัฐศาสตร์ มหาวิทยาลัยรามคำแหงตั้งแต่ก่อตั้งจนถึงปัจจุบันมีดังนี้
เปิดสอน 2 กลุ่มวิชา
1.กลุ่มวิชาเอกรัฐศาสตร์
2.กลุ่มวิชาเอกบริหารงานยุติธรรม
1.กลุ่มวิชาเอกรัฐศาสตร์ หลักสูตร 4 ปี จำนวน 145 หน่วยกิต
ชื่อปริญญา รัฐศาสตรบัณฑิต (ร.บ.) Bachelor of Political Science (B.Pol.Sc.)
เปิดสอน 3 แผน แผนการปกครอง (Plan A) แผนความสัมพันธ์ระหว่างประเทศ (Plan B) และแผนการบริหารรัฐกิจ (Plan C)
เนื้อหาวิชาที่ศึกษา
ศึกษาเกี่ยวกับทฤษฎีทางรัฐศาสตร์ ระบบ และระบอบการเมืองการปกครอง การเปรียบเทียบการเมืองการปกครองในประเทศ ต่างประเทศ ทฤษฎีความสัมพันธ์ระหว่างประเทศ การบริหารงานบุคคลในองค์กรต่างๆกระบวนการทางสังคม
แนวทางการประกอบอาชีพ
ศึกษาเกี่ยวกับทฤษฎีทางรัฐศาสตร์ ระบบ และระบอบการเมืองการปกครอง การเปรียบเทียบการเมืองการปกครองในประเทศ ต่างประเทศ ทฤษฎีความสัมพันธ์ระหว่างประเทศ การบริหารงานบุคคลในองค์กรต่างๆกระบวนการทางสังคม
----2.กลุ่มวิชาเอกบริหารงานยุติธรรม หลักสูตร 4 ปี จำนวน 136 หน่วยกิต
ชื่อปริญญา รัฐศาสตรบัณฑิต(บริหารงานยุติธรรม) ร.บ.(บริหารงานยุติธรรม) Bachelor of Political Science (B.Pol.Sc.) (Criminal Justice Administration)
เนื้อหาวิชาที่ศึกษา
ศึกษากระบวนการยุติธรรม ระบบศาลไทย พฤติกรรมทางการเมือง เรื่องทางสังคมที่แวดล้อมตัวเรา เช่น ปัญหาสังคม สวัสดิการสังคม กฎหมายสิ่งแวดล้อม
แนวทางการประกอบอาชีพ
ปลัดอำเภอ ตำรวจ นักการทูต เจ้าหน้าที่ฝ่ายบุคคล พนักงานในกระทรวงยุติธรรม นักพัฒนาชุมชน นักการเมือง รับราชการให้กับหน่วยงานต่างๆที่ต้องอาศัยกฎหมายในเรื่องของปัญหาทางสังคม เด็ก เยาวชน ครอบครัว ฯลฯปัจจุบันคณะรัฐศาสตร์ มหาวิทยาลัยรามคำแหง เปิดทำการเรียนการสอนใน 5 หลักสูตร ดังต่อไปนี้
อนุภาคบีตา
อนุภาคบีตา () เป็นกลุ่มของอิเล็กตรอนหรือโพซิตรอนความเร็วสูงและพลังงานสูงที่ปล่อยออกมาจากบางชนิดของนิวเคลียสที่มีกัมมันตรังสี เช่นโปแตสเซียม-40 อนุภาคบีตาที่ปล่อยออกมาในรูปของการแผ่รังสีแบบไอโอไนซิ่ง () จะเป็นรังสี เรียกว่ารังสีบีตา อนุภาคบีตาเกิดจากการสลายให้กัมมันตรังสีที่เรียกว่าการสลายให้อนุภาคบีตา อนุภาคบีตาถูกกำหนดโดยอีกษรกรีกว่า β มีสองรูปแบบของการสลายบีตา ได่แก่ β and β ซึ่งก่อให้เกิดอิเล็กตรอนและโพซิตรอนตามลำดับ
นิวเคลียสที่ไม่เสถียรที่มีนิวตรอนเกินอาจมีการสลายให้ β โดยที่นิวตรอนจะถูกแปลงไปเป็นโปรตอน, อิเล็กตรอน, และอิเล็กตรอนปฏินิวทรืโน (ปฏิยานุภาคของนิวทริโน) ตามสมการ:
กระบวนการนี​้ถูกไกล่เกลี่ยโดยอันตรกิริยาอย่างอ่อน นิวตรอนจะกลายเป็นโปรตอนผ่านการปล่อยออกมาของ W-โบซอนเสมือน ในระดับควาร์ก การปลดปล่อย W- เปลี่ยนดาวน์ควาร์กให้เป็นอัพควาร์ก, เปลี่ยนนิวตรอน (หนึ่งอัพควาร์กและสองดาวน์ควาร์ก) ให้เป็นโปรตอน (สองอัพควาร์กและหนึ่งดาวน์ควาร์ก) จากนั้น W-โบซอนเสมือนจะสลายตัวกลายเป็นอิเล็กตรอนและปฏินิวทรืโน
การสลายให้อนุภาคบีตาจะเกิดขึ้นทั่วไปในหมู่ผลิตภัณฑ์ผลพลอยได้ที่ร่ำรวยนิวตรอน ผลิตภัณฑ์ผลพลอยได้ดังกล่าวจะเกิดจากปฏืกริยาฟิชชันในเครื่องปฏิกรณ์นิวเคลียร์ นิวตรอนอิสระก็สลายตัวผ่านกระบวนการนี้เช่นกัน ทั้งสองของกระบวนการเหล่านี้นำไปสู่​​จำนวนที่ซ้ำซ้อนของรังสีบีตาและอิเล็กตรอนปฏินิวทรืโนที่สร้างขึ้นโดยแท่งเ​​ชื้อเพลิงของเครื่องปฏิกรณ์แบบฟิชชัน
บทความหลัก: การปล่อยโพซิตรอน
นิวเคลียสของอะตอมที่ไม่เสถียรที่มีโปรตอนส่วนเกินอาจมีการสลายให้ β หรือที่เรียกว่าการสลายให้โพซิตรอน โดยที่โปรตอนจะถูกแปลงให้เป็นนิวตรอน, โพซิตรอนและอิเล็กตรอนนิวตริโน ตามสมการ:
การสลายให้ β สามารถเกิดขึ้นได้ภายในนิวเคลียสเมื่อค่าสัมบูรณ์ของพลังงานยึดเหนี่ยวของนิวเคลียสลูกสาวมีค่ามากกว่าของนิวเคลียสพ่อแม่เท่านั้น คือนิวเคลียสลูกสาวอยู่ในสถานะพลังงานต่ำ
กล้องโทรทรรศน์อวกาศเจมส์ เวบบ์
กล้องโทรทรรศน์อวกาศเจมส์ เวบบ์ (; JWST) เป็นโครงการหอดูดาวอินฟราเรดในอวกาศขององค์การนาซาที่วางแผนไว้ในอนาคต เพื่อสืบทอดภารกิจของกล้องโทรทรรศน์อวกาศฮับเบิล มีเป้าหมายทางวิทยาศาสตร์ในการสังเกตการณ์วัตถุอันห่างไกลในเอกภพ ซึ่งอยู่ไกลเกินกว่าความสามารถของกล้องฮับเบิลจะจับภาพได้ กล้องโทรทรรศน์อวกาศเจมส์ เวบบ์ เป็นโครงการความร่วมมือระหว่างองค์การนาซา กับองค์การอวกาศยุโรป (ESA) และองค์การอวกาศแคนาดา (CSA) เดิมมีชื่อเรียกโครงการว่า กล้องโทรทรรศน์อวกาศแห่งยุคหน้า (; NGST) ต่อมาในปี ค.ศ. 2002 ได้เปลี่ยนชื่อไปใช้ชื่อตามผู้บริหารองค์การนาซาคนที่สอง คือ เจมส์ อี. เวบบ์ กล้องเจมส์ เวบบ์ มีแผนจะส่งขึ้นสู่อวกาศอย่างเร็วที่สุดประมาณเดือนตุลาคม ค.ศ. 2019 โดยจรวดแอเรียน 5 (Ariane 5) ที่เฟรนช์เกียนา ประเทศฝรั่งเศสhttp://jwst.nasa.gov/about.html
เลฟต์ฟีลด์
เล็ฟต์ฟิลด์ () เป็นศิลปินคู่ดูโอแนวอีเลกโทรนิกา และเป็นโปรดิวเซอร์ ประกอบด้วยสมาชิก พอล ดาเลย์ (อดีตสมาชิกวง เดอะไรวอลส์ ,อะแมนคอลด์อดัม และวงเดอะแบรนด์นิวเฮฟวี) และ นีล บาร์นส ก่อตั้งวงในปี 1989 ในลอนดอนประเทศอังกฤษ ผลงานพวกเขาเป็นแนวอินเทลลิเจนท์แด๊นซ์มิวสิก และโปรเกรสซีฟเฮ้าส์ และเป็นศิลปินแรก ๆ ที่นำเฮาส์และดั๊บและเรกเก้มารวมกัน และยังเป็นศิลปินแนวอีเลกโทรนิกแรก ๆ ที่มีนำนักร้องรับเชิญมาร้องในการแสดงสด เหมือนอย่างเดอะเคมิคอลบราเทอร์ส และ อันเดอร์เวิลด์ ผลงานสร้างชื่อของพวกเขาคือ สร้างชื่อให้ ‘Release The Pressure’ และ ‘Open Up’ (featuring John Lydon แห่งวง Sex Pistols)
สก็อต เคิร์กแลนด์แห่งวงเดอะคริสตัล เมธอด พูดถึงวงในปี 2005 ว่า "เป็นวงอีเลกโทรนิกที่ดีที่สุด ตอนนี้"
องค์การอวกาศยุโรป
องค์การอวกาศยุโรป หรือ อีเอสเอ (, ESA; , ASE) ก่อตั้งขึ้นเมื่อปี ค.ศ. 1975 โดยเป็นองค์กรความร่วมมือระหว่างประเทศในยุโรป มีเป้าหมายเพื่อการสำรวจอวกาศ ปัจจุบันมีสมาชิก 20 ประเทศ สำนักงานใหญ่ตั้งอยู่ที่กรุงปารีส ประเทศฝรั่งเศส มีจำนวนพนักงานเกือบ 2,000 คน และมีงบประมาณประจำปีราว 2.9 พันล้านยูโรในปี ค.ศ. 2007
ท่าอวกาศยานหลักขององค์การอวกาศยุโรปตั้งอยู่ที่ศูนย์อวกาศเกียนา (Guiana Space Centre) ที่เมืองกูรู (Kourou) เฟรนช์เกียนา ประเทศฝรั่งเศส ซึ่งอยู่ใกล้กับแนวเส้นศูนย์สูตร เพื่อให้ยานอวกาศที่ส่งออกไปสามารถเข้าสู่วงโคจรได้โดยง่าย องค์การอวกาศยุโรปเริ่มเป็นศูนย์กลางการส่งยานอวกาศเพื่อการพาณิชย์ตั้งแต่คริสต์ทศวรรษ 1990 ต่อมาในช่วงหลังนี้จึงเริ่มมีบทบาทในการสำรวจอวกาศมากขึ้น
ศูนย์ปฏิบัติภารกิจทางวิทยาศาสตร์ขององค์การอวกาศยุโรปตั้งอยู่ที่เมืองโนร์ดไวก์ (Noordwijk) ประเทศเนเธอร์แลนด์ ศูนย์ภารกิจการสังเกตการณ์โลกอยู่ที่เมืองฟรัสกาตี (Frascati) ประเทศอิตาลี ศูนย์ควบคุมการบิน (ESA Mission Control หรือ ESOC) อยู่ที่เมืองดาร์มชตัท (Darmstadt) ประเทศเยอรมนี และศูนย์นักบินอวกาศแห่งยุโรป (European Astronaut Centre หรือ EAC) ซึ่งทำหน้าที่ฝึกอบรมนักบินอวกาศสำหรับโครงการต่าง ๆ ในอนาคต ตั้งอยู่ที่เมืองโคโลญ ประเทศเยอรมนี
คัลเจอร์คลับ
คัลเจอร์ คลับ () เป็นวงดนตรีป็อปจากอังกฤษ เจ้าของรางวัลแกรมมี ก่อตั้งวงในต้นทศวรรษ 1980 ประกอบด้วยสมาชิก บอย จอร์จ (นักร้องนำ), ไมกีย์ เครก (กีตาร์เบส), รอย เฮย์ (กีตาร์และคีย์บอร์ด) และ จอห์น มอสส์ (กลองและเพอร์คัชชัน) คัลเจอร์ คลับ มีเพลงฮิตในหลายประเทศทั่วโลก มีเพลงฮิตอันดับ 1 ในอังกฤษคือ "Do You Really Want to Hurt Me" และเพลง "Karma Chameleon" ที่ขายในอังกฤษได้ 1.4 ล้านแผ่นและถือเป็นซิงเกิลฮิตที่ขายดีที่สุดในปี 1983 และขึ้นอันดับ 1 ในสหรัฐอเมริกา 3 สัปดาห์ ขายได้ 1.3 ล้านแผ่น อีกทั้งยังขึ้นอันดับ 1 ใน 16 ประเทศ
พวกเขาแยกวงในปี 1986 และกลับมารวมตัวใหม่ในปี 1998
ยุกะริ ทะมุระ
ยูคาริ ทามุระ () เป็นนักพากย์และนักร้องหญิงชาวญี่ปุ่น เกิดเมื่อวันที่ 27 กุมภาพันธ์ พ.ศ. 2519 ที่เมืองฟุกุโอะกะ จังหวัดฟุกุโอะกะ ประเทศญี่ปุ่น ทำงานกับบริษัท I'm Enterprise เธอมีชื่อเล่นที่แฟนๆ นิยมเรียกคือ "ยูคาริน" ()
มิโนริ ชิฮาระ
มิโนริ ชิฮาระ () เป็นนักพากย์และนักร้องหญิงชาวญี่ปุ่น เกิดเมื่อวันที่ 18 พฤศจิกายน ที่เมืองอุทสึโนะมิยะ จังหวัดโทจิงิ มีกรุ๊ปเลือด B และเธอเป็นลูกคนกลางโดยมีพี่สาว 1 คนและน้องชาย 1 คน
มิโนริมีชื่อเล่นที่แฟน ๆ นิยมเรียกคือ "มิโนริง" ()
ตัวหนา คือบทที่เป็นตัวเอก หรือตัวเด่นของเรื่อง
JIT
JIT ระบบทันเวลาพอดี ย่อมาจากคำว่า Just-in-time ในภาษาอังกฤษ ซึ่งเป็นระบบการส่งมอบ วัตถุดิบ สินค้า หรือบริการ มาถึงผู้ใช้ในเวลาที่ต้องการ และจำนวนที่ต้องการใช้เท่านั้น ระบบทันเวลาพอดี อาจเรียกได้หลายชื่อ เช่น ระบบสินค้าคงคลังเท่ากับศูนย์ (Zero Inventory) หรือ ระบบการผลิตที่ไม่มีสินค้าคงคลัง (Stockless Production) หรือ ระบบสั่งวัสดุเมื่อต้องการ (Material as needed) โดยส่วนใหญ่ใช้ในกระบวนการผลิต เช่น โรงงานผลิตรถยนต์
Pues aqui estamos hasta este dia, yo no se como se lee esto.
แกงเขียวหวาน
แกงเขียวหวาน เป็นอาหารไทยประเภทแกง ประกอบด้วยเนื้อ ปลา ไก่ หรือหมู และผัก ปรุงรสด้วยกะทิ มะเขือ น้ำตาล น้ำปลา ใบมะกรูด และใบโหระพา นิยมรับประทานกับข้าวสวยหรือขนมจีนน้ำพริกแกงมีสีเขียวเพราะใช้พริกขี้หนูสดสีเขียว บางท้องที่ใส่ใบพริกลงไปตำด้วย
มินามิเกะ สามสาวซ่าฮายกแก๊ง
มินามิเกะ สามสาวซ่าฮายกแก๊ง () เป็นการ์ตูนญี่ปุ่น แนวตลก เกี่ยวกับชีวิตประจำวัน (slice of life comedy) ที่เขียนโดย ซากุราบะ โคฮารุ ตีพิมพ์ครั้งแรกในนิตยสาร "Young Magazine" ในปี พ.ศ. 2547
มินามิ-เกะ เป็นเรื่องของพี่น้องสามสาว สกุลมินามิ มีชื่อว่า "ฮารุกะ คานะ" และ "จิอากิ" อาศัยอยู่ด้วยกันเพียงสามคนในอพาร์ทเมนต์ โดยนานๆ จะมีญาติผู้ใหญ่ ชื่อนายทาเครุ ซึ่งเป็นลูกพี่ลูกน้อง แวะมาดูแลสักที เรื่องราวส่วนใหญ่ของมินามิ-เกะ จะเกี่ยวกับชีวิตประจำวัน ทั้งที่บ้านและที่โรงเรียนของสามสาวมินามิ 
มินามิเกะ สามสาวซ่าฮายกแก๊ง ได้จัดทำเป็นมังงะ โดย ซากุระบะ โคฮารุ ตีพิมพ์ลงในนิตยสาร Young Magazine ในช่วงปี 2547 และ โคดันฉะ ได้ออกหนังสือรวมเล่มมาตั้งแต่เดือนพฤศจิกายน 2547 เป็นต้นมา รวมถึงปัจจุบันมีอยู่ 10 เล่ม และจะมีของแถมร่วมกันกับหนังสือรวมเล่มที่เป็นรุ่นลิมิต ได้แก่ เล่มที่ 6 แถมมาพร้อมกับ DVD OVA มินามิเกะ : ความหลากหลายของดอกกุหลาบ , เล่มที่ 8 และ 9 แถมมาพร้อมกับ ดราม่าซีดี เป็นต้น
ในประเทศไทย ผู้ได้รับลิขสิทธิ์ให้ตีพิมพ์และเผยแพร่ คือ บูรพัฒน์ โดยปัจจุบันวางจำหน่ายในประเทศไทยแล้วจำนวน 10 เล่ม
มินามิเกะ ได้ถูกทำเป็นอนิเมะ 4 ภาค และ โอวีเอ จำนวน 2 ภาค จาก 3 สตูดิโอ ได้แก่ สตูดิโอ โดมุ "(มินามิ-เกะ)" Asread "(มินามิ-เกะ : ขออีกชาม , มินามิ-เกะ : ยินดีต้อนรับกลับมา และ มินามิ-เกะ : ความหลากหลายของดอกกุหลาบ )" และ Feel "(มินามิ-เกะ : ขอโทษที่ให้รอ , มินามิ-เกะ : กลับมาแล้ว)" ซึ่งมีรายละเอียดดังตารางด้านล่าง
Ef: A Fairy Tale of the Two.
Ef: A Fairy Tale of the Two. เป็นเกมคอมพิวเตอร์แนววิชวลโนเวลที่ประกอบด้วยเกม 2 ภาค ภาคแรกชื่อว่า "Ef: The First Tale." ออกจำหน่ายเมื่อ 22 ธันวาคม พ.ศ. 2549 และภาคที่สองชื่อว่า "Ef: The Latter Tale." ออกจำหน่ายเมื่อ 30 พฤษภาคม พ.ศ. 2551
ก่อนหน้าที่เกมภาคแรกจะออกจำหน่าย ได้มีการนำเนื้อเรื่องมาเขียนเป็นมังงะโดย จูริ มิยาบิ ซึ่งตีพิมพ์ลงในนิตยสาร "Dengeki Comic Gao!" ตั้งแต่ 27 กุมภาพันธ์ พ.ศ. 2548 จนถึง 27 กุมภาพันธ์ พ.ศ. 2551 และได้ตีพิมพ์ต่อในนิตยสาร "Dengeki Daioh" ตั้งแต่ 21 เมษายน พ.ศ. 2551 เป็นต้นมา
นอกจากนี้ยังได้มีการนำเนื้อเรื่องมาเขียนเป็นไลท์โนเวลจำนวน 24 บท ซึ่งตีพิมพ์ในนิตยสาร "Comptiq" ตั้งแต่เดือนมิถุนายน พ.ศ. 2549 จนถึงเดือนมิถุนายน พ.ศ. 2551 และบริษัท Shaft ได้นำเนื้อเรื่องมาสร้างเป็นภาพยนตร์การ์ตูนโทรทัศน์ 2 เรื่อง ภาพยนตร์การ์ตูนโทรทัศน์เรื่องแรกชื่อว่า "Ef: A Tale of Memories." มีทั้งหมด 12 ตอน ออกฉายตั้งแต่เดือนตุลาคมถึงธันวาคม พ.ศ. 2550 ส่วนเรื่องที่สองได้เริ่มออกฉายตั้งแต่เดือนตุลาคม พ.ศ. 2551
อุตะวะเระรุโมะโนะ
อุตะวะเระรุโมะโนะ () เป็นเกมคอมพิวเตอร์แนววิชวลโนเวลที่สร้างโดยลีฟ ออกจำหน่ายครั้งแรกเมื่อ 26 เมษายน พ.ศ. 2545 โดนเกมในเวอร์ชันแรกเป็นเกมสำหรับคอมพิวเตอร์ส่วนบุคคล ต่อมาได้มีการออกเกมเวอร์ชันสำหรับเครื่องเพลย์สเตชัน 2 เมื่อ 26 ตุลาคม พ.ศ. 2549 และได้มีการนำเนื้อเรื่องมาเขียนเป็นหนังสือการ์ตูน จำนวน 2 เล่ม และภาพยนตร์การ์ตูนโทรทัศน์ จำนวน 26 ตอน
เนื้อหาภายในเรื่อง เกี่ยวกับ สงคราม ความรับผิดชอบ หน้าที่ และเป้าหมายของแต่ล่ะคน
ฤทธิ์ดาบไม้ไผ่
ฤทธิ์ดาบไม้ไผ่ () เป็นการ์ตูนญี่ปุ่นที่เขียนโดย มาซาฮิโระ โทสึกะ และวาดภาพโดย อางุริ อิงาราชิ ตีพิมพ์ครั้งแรกในนิตยสาร "Young Gangan" ตั้งแต่วันที่ 3 ธันวาคม พ.ศ. 2547 และได้มีการนำมาสร้างเป็นภาพยนตร์การ์ตูนโทรทัศน์จำนวน 26 ตอน โดย AIC A.S.T.A ออกฉายทางทีวีโตเกียวตั้งแต่ 2 ตุลาคม พ.ศ. 2550 ถึง 2 เมษายน พ.ศ. 2551 มีเนื้อเรื่องเกี่ยวกับ อิชิดะ โทราจิ ครูสอนเคนโด้ในโรงเรียนมัธยมปลาย ที่ได้รับคำท้าจากรุ่นพี่ของเขาที่เป็นครูสอนเคนโด้เช่นเดียวกัน ให้มีการแข่งขันเคนโด้ระหว่างนักเรียนหญิงของเขา ทำให้โทราจิพยายามที่จะหาและฝึกสอนนักเรียนหญิง 5 คนที่จะไปแข่งขัน จนเขาได้มาพบกับ คาวาโซเอะ ทามากิ นักเรียนหญิงผู้มีความสามารถในด้านเคนโด้
อายูมิ
อายูมิ สามารถหมายถึง
สมเด็จพระจักรพรรดิเฮลี เซลาสซีที่ 1 แห่งเอธิโอเปีย
เฮลี เซลาสซีที่ 1 (ภาษาอังกฤษ:Haile Selassie I) (ภาษาเกเอซ: แปลว่า "ผู้เป็นพลังแห่งตรีเอกานุภาพ" 23 กรกฎาคม ค.ศ. 1892 - 27 สิงหาคม ค.ศ. 1975) เฮลี เซลาสซี ที่ 1 (Haile Selassie I) เดิมชื่อตาฟารี มาคอนเนน (Tafari Makonnen) เป็นผู้สำเร็จราชการของเอธิโอเปีย ตั้งแต่ปี ค.ศ. 1916 ถึง ค.ศ. 1930 และยังเป็นสมเด็จพระจักรพรรดิแห่งจักรวรรดิเอธิโอเปีย ตั้งแต่ปี ค.ศ. 1930 ถึง ค.ศ. 1974 อีกด้วย พระองค์เป็นรัชทายาทสืบเชื้อสายมาจากสมัยคริสต์ศตวรรษที่ 13 ซึ่งเป็นเชื้อสายที่สืบย้อนไปถึงกษัตริย์โซโลมอนและราชินีชีบา พระองค์ยังจัดเป็นบุคคลสำคัญของทั้งประวัติศาสตร์เอธิโอเปียและประวัติศาสตร์แอฟริกาด้วย
ในการประชุมองค์การสันนิบาตชาติเมื่อปี ค.ศ. 1936 สมเด็จพระจักรพรรดิเฮลี ได้ให้การกล่าวหา อิตาลี เกี่ยวกับการใช้อาวุธเคมีในช่วง สงครามอิตาลี-อะบิสซิเนียครั้งที่สอง ด้วยมุมมองที่แข็งกร้าวประกอบกับบุคลิกที่เป็นสากลของพระองค์ จึงนำพา เอธิโอเปีย เป็นสมาชิกรุ่นก่อตั้งของ สหประชาชาติ ในเวลาต่อมา
พระองค์เป็นสัญลักษณ์ของความเป็นพระเจ้าในร่างมนุษย์ในขบวนการราสตาฟารี ซึ่งมีผู้คนผู้นับถือประมาณ 600,000 คน พวกราสตาฟารียังเรียกพระองค์ด้วยชื่ออื่นด้วยได้แก่ ฮิม, ญาฮ์, ราส ตาฟารี และ ญาฮ์ ราสตาฟารี
จักรวรรดิเอธิโอเปีย
ต่างประเทศ
สนทนาประสาสมัคร
สนทนาประสาสมัคร เป็นรายการโทรทัศน์ประเภทสนทนา เพื่อรายงานผลการปฏิบัติงานของรัฐบาลไทย ออกอากาศทุกวันอาทิตย์ เวลา 08.30-09.30 น. ทางสถานีวิทยุโทรทัศน์แห่งประเทศไทย (เอ็นบีที) ระหว่างวันที่ 10 กุมภาพันธ์-7 กันยายน พ.ศ. 2551 โดยมี นายสมัคร สุนทรเวช นายกรัฐมนตรีในขณะนั้น เป็นผู้ดำเนินรายการ
ในส่วนเพลงประกอบรายการนั้น ส่วนผลิตรายการ สถานีวิทยุโทรทัศน์แห่งประเทศไทย ช่อง 11 ในขณะนั้น จัดเพลง "โลกหมุนเวียน" ของวงดนตรีสุนทราภรณ์ เป็นเพลงเปิดรายการ และเพลง "โชคมนุษย์" ของสุนทราภรณ์เช่นกัน เป็นเพลงปิดรายการ ซึ่งทั้งสองเพลง มีเนื้อหาเกี่ยวกับความไม่แน่นอนของชีวิตมนุษย์ และแสดงให้ผู้ฟังได้เห็นว่าเป็นเพียงสัจธรรมในชีวิต
เมื่อนายสมัครได้ฟังทั้งสองเพลง จึงกล่าวถึงไว้ในรายการว่า ตนชอบความหมายของเพลงนี้ เนื่องจากคล้ายคลึงกับชีวิตของตนในเวลานั้น ทั้งนี้ ในรายการเมื่อวันที่ 25 พฤษภาคม นายสมัครได้ขอให้ผู้ควบคุมการออกอากาศ เปิดเพลงโชคมนุษย์ในการปิดรายการวันนั้นให้ยาวขึ้น เนื่องจากตนต้องการร้องตาม เพราะในรายการครั้งก่อนหน้า เมื่อวันที่ 18 พฤษภาคม ตนก็ร้องตามอยู่ด้วยเช่นกัน แต่ถูกสื่อมวลชนค่อนแคะถึงเรื่องนี้ ทั้งสองเพลงดังกล่าว จึงกลายเป็นเพลงสัญลักษณ์ ที่ทำให้ผู้คนนึกถึงนายสมัคร นับแต่บัดนั้นเป็นต้นมา
เนื่องจาก คณะตุลาการศาลรัฐธรรมนูญ มีคำวินิจฉัยให้นายสมัคร พ้นจากความเป็นนายกรัฐมนตรี ในข้อหาเป็นผู้รับจ้างทำงาน เมื่อวันที่ 9 กันยายน รายการฯ ครั้งที่ 31 ที่ออกอากาศเมื่อวันที่ 7 กันยายน จึงเป็นการออกอากาศครั้งสุดท้าย
ศูนย์การบินอวกาศก็อดเดิร์ด
ศูนย์การบินอวกาศก็อดเดิร์ด (; GSFC) เป็นห้องทดลองด้านอวกาศที่สำคัญแห่งหนึ่งขององค์การนาซา ตั้งขึ้นเมื่อวันที่ 1 พฤษภาคม ค.ศ. 1959 เป็นศูนย์การบินอวกาศแห่งแรกของนาซา มีเจ้าหน้าที่พลเรือนประมาณ 10,000 คน ตั้งอยู่ทางตะวันออกเฉียงเหนือของกรุงวอชิงตัน ดี.ซี. ห่างออกไปประมาณ 6.5 ไมล์ ในเขตเมืองกรีนเบลท์ รัฐแมริแลนด์ สหรัฐอเมริกา
ศูนย์การบินอวกาศก็อดเดิร์ดเป็นองค์กรที่ใหญ่ที่สุดซึ่งรวบรวมนักวิทยาศาสตร์และวิศวกรมาไว้ด้วยกันเพื่อศึกษาเพิ่มพูนความรู้เกี่ยวกับโลก ระบบสุริยะ และเอกภพ โดยอาศัยการสังเกตการณ์ผ่านอุปกรณ์สังเกตการณ์ในอวกาศ รวมถึงเป็นห้องทดลองในการวิจัยพัฒนาและควบคุมการทำงานของยานอวกาศสำหรับงานวิทยาศาสตร์ที่ไม่ต้องใช้มนุษย์ควบคุม นอกเหนือจากงานวิจัยเกี่ยวกับอวกาศ ศูนย์การบินอวกาศก็อดเดิร์ดยังศึกษาและพัฒนาเทคโนโลยีต่างๆ ที่เกี่ยวข้องเพื่อสนับสนุนภารกิจการปฏิบัติงานในอวกาศรวมถึงการออกแบบและสร้างยานอวกาศด้วย นักวิทยาศาสตร์ของศูนย์การบินอวกาศก็อดเดิร์ดคนหนึ่งคือ จอห์น ซี. เมเทอร์ ได้รับรางวัลโนเบลสาขาฟิสิกส์ในปี ค.ศ. 2006 จากผลงานการสร้างดาวเทียม COBE
ชื่อ "ก็อดเดิร์ด" ตั้งเป็นอนุสรณ์แก่ ดร. โรเบิร์ต เอช. ก็อดเดิร์ด (Robert H. Goddard) ผู้ริเริ่มการใช้งานจรวดสมัยใหม่ในประเทศสหรัฐอเมริกา
ปัจจุบัน ศูนย์วิจัยแห่งนี้ มีคนไทยทำงานเป็นวิศวกร และ นักวิทยาศาสตร์ รวมทั้งหมด 3 คน 
ได้แก่ ดร.ก้องภพ อยู่เย็น วิศวกรด้านคลื่นไมโครเวฟรับส่งสัญญาณ
เดมี โลวาโต
เดเมเทรีย เดวอน "เดมี" โลวาโต ( เกิด 20 สิงหาคมพ.ศ. 2535) และออกจากการรักษาตัวในปี 2554
ภายหลังเมื่ออกจากการรักษาตัวแล้ว เธอได้เข้าร่วมเป็น Brand Ambassador โดยทำหน้าที่เป็นทูตและนักพูด ของโครงการ PACER ซึ่งเป็นโครงการต่อต้านการรังแกในโรงเรียน Anti-Bullying ในสหรัฐอเมริกา และยังร่วมโครงการทางด้านสิ่งแวดล้อม Disney's Friends for Change รวมถึงกิจกรรมการกุศล Free the Children และ We Day ของ แคนาดา
ที่ข้อมือทั้งสองข้างของเธอนั้นมีรอยสัก เขียนว่า "Stay Strong" ซึ่งเธอได้สักไว้หลังจากออกจากการรักษาตัว ซึ่งเธอสักเพื่อให้แฟนคลับของเธอรู้ว่า เธอนั้นเข้มแข็งและมีวันนี้ได้เพราะมีแฟนคลับที่คอยให้กำลังใจเธอเสมอมา
เทกอะบาว (เพลงริอานน่า)
เทกอะบาว () เป็นเพลงที่แต่งโดยนักร้องชื่อ เน-โย (Ne-yo) และทีมสตาร์เกต ออกขายอีกครั้งโดยอยู่ในสตูดิโออัลบั้มที่ 3 ของริอานน่า ชุด "Good Girl Gone Bad" ถือเป็นซิงเกิ้ลที่ 5 จากอัลบั้ม แต่เป็นซิงเกิ้ลแรกในการออกวางขายใหม่ในชุด "Good Girl Gone Bad: Reloaded"
มิวสิก วิดีโอเพลงนี้ ได้ถูกเสนอชื่อเข้าชิงรางวัล 2008 MTV Video Music Awards สาขา Best Female Video และ Best Direction
สปิลเลอร์
สปิลเลอร์ () เป็นดีเจชาวอิตาลี มีเพลงฮิต "Groovejet (If This Ain't Love)" ขึ้นอันดับ 1 ใน สหราชอาณาจักร และ อิตาลี และ เคยถ่ายทำมิวสิควิดีโอในกรุงเทพ รวมกัน นักร้องชาวอังกฤษที่ชื่อ Sophie Ellis-Bextor
เทศบาลเมืองสีคิ้ว
เทศบาลเมืองสีคิ้ว หรือ เมืองสีคิ้ว เป็นเทศบาลเมืองแห่งหนึ่งจากเทศบาลเมืองทั้งหมด 4 แห่งในจังหวัดนครราชสีมา ครอบคลุมพื้นที่บางส่วนของตำบลสีคิ้ว และบางส่วนของตำบลมิตรภาพ ในอำเภอสีคิ้ว มีประชากรในปี พ.ศ. 2560 จำนวน 17,875 คน ทำให้เป็นเทศบาลที่มีประชากรมากที่สุดอันดับที่ 3 ของจังหวัดนครราชสีมา รองจากเทศบาลนครนครราชสีมา และเทศบาลเมืองปากช่อง
เทศบาลเมืองสีคิ้ว เดิมมีการปกครองส่วนท้องถิ่นรูปแบบสุขาภิบาล มีชื่อว่า สุขาภิบาลสีคิ้ว จัดตั้งครั้งแรก เมื่อวันที่ 14 พฤษภาคม พ.ศ. 2499 และได้ประกาศเปลี่ยนแปลงเขตการปกครอง เมื่อวันที่ 28 สิงหาคม พ.ศ. 2509
ต่อมามีพระราชบัญญัติเปลี่ยนแปลงฐานะของสุขาภิบาล เป็นเทศบาล พ.ศ. 2542 ให้จัดตั้งเป็นเทศบาลตำบล ประกาศในราชกิจจานุเบกษา ฉบับกฤษฎีกา เมื่อเดือนกุมภาพันธ์ พ.ศ. 2542 เป็นผลให้สุขาภิบาลสีคิ้วเปลี่ยนแปลงฐานะเป็น เทศบาลตำบลสีคิ้ว ตั้งแต่วันที่ 25 พฤษภาคม พ.ศ. 2542
จากนั้นกระทรวงมหาดไทยได้มีประกาศกระทรวงมหาดไทย ลงวันที่ 26 ธันวาคม พ.ศ. 2550 ยกฐานะเทศบาลตำบลสีคิ้วขึ้นเป็น เทศบาลเมืองสีคิ้ว มีผลตั้งแต่วันที่ 31 มกราคม พ.ศ. 2551 เป็นต้นมา
เทศบาลเมืองสีคิ้ว ตั้งอยู่ทางทิศตะวันตกของจังหวัดนครราชสีมา ห่างจากจังหวัดนครราชสีมา ระยะทางประมาณ 45 กิโลเมตร และ ห่างจากกรุงเทพมหานคร ระยะทางประมาณ 210 กิโลเมตร และโดยทางรถไฟ 224 กิโลเมตร
ลักษณะภูมิประเทศโดยทั่วไปทางตอนเหนือและตอนกลางมีเป็นสภาพเป็นลูกคลื่น มีความชันของพื้นที่ประมาณร้อยละ 2-6 ทางตอนกลางบางส่วน และตอนใต้ มีลักษณะเป็นภูเขาและทิวเขา มีความสูงชันมากกว่าร้อยละ 35 มีภูเขาที่สำคัญคือ เขาซับประดู่
เทศบาลเมืองสีคิ้วมีพื้นที่ทั้งสิ้น 11.63 ตารางกิโลเมตร หรือ เท่ากับ 7,268.75 ไร่ ครอบคลุมพื้นที่บางส่วนของอำเภอสีคิ้ว มีอาณาเขตติดต่อกับพื้นที่ต่าง ๆ ดังนี้
ประชากรในเขตเทศบาลเมืองสีคิ้ว ณ ธันวาคม 2560 มีจำนวนทั้งสิ้น 17,875 คน เป็นชาย 8,454 คน เป็นหญิง 9,421 คน จำนวนบ้านทั้งสิ้น 8,915 หลัง
มีเขตการปกครองจำนวน 2 ตำบล ได้แก่ ตำบลสีคิ้ว และตำบลมิตรภาพ มีหมู่บ้านทั้งสิ้น 16 หมู่บ้าน
มีชุมชนย่อยภายในเขตเทศบาลจำนวน 19 ชุมชนคือ
เซาเทิร์นฮิปฮอป
เซาเทิร์นฮิปฮอป () เป็นรูปแบบหนึ่งของแนวเพลงฮิปฮอปอเมริกันที่เกิดขึ้นปลายทศวรรษ 1990 ในคลับทางเมืองตอนใต้ของสหรัฐอเมริกา อย่างเช่น ดัลลัส ฮุสตัน แอตแลนตา เมมฟิส โบว์ลิงกรีน โอคลาโฮมา เชรฟพอร์ต นิวออร์ลีนส์ ไมอามี และบาตันรูจ
แนวเพลงเป็นการตอบสนองของวัฒนธรรมฮิปฮอป จากนิวยอร์ก และแคลิฟอร์เนีย และถือได้ว่าเป็นแนวเพลงฮิปฮอปที่ 3 ของชาวอเมริกัน หลังจากอีสต์โคสต์ฮิปฮอป และเวสต์โคสต์ฮิปฮอป
ศินปินช่วงแรก ๆ ของเซาเทิร์นฮิปฮอปเริ่มออกผลงานกันอิสระหรือเป็นมิกซ์เทป เพราะช่วงนั้นค่อนข้างยากที่จะได้รับเซ็นสัญญากับค่ายเพลงใหญ่ ๆ
วรฤทธิ์ ไวยเจียรนัย
วรฤทธิ์ ไวยเจียรนัย (ชื่อเล่น เอส) เกิดวันที่ 31 กรกฎาคม พ.ศ. 2518 เป็นนักแสดงชาวไทย จบมัธยมศึกษาตอนต้นจากโรงเรียนโพธิสารพิทยากร จบมัธยมศึกษาตอนปลายจาก โรงเรียนสวนกุหลาบวิทยาลัย จบการศึกษาระดับอุดมศึกษาจากคณะนิเทศศาสตร์ มหาวิทยาลัยกรุงเทพ เข้าสู่วงการบันเทิงจากผลงานโฆษณา มีผลงานโดดเด่น เช่น "คอฟฟี่เมต" คู่กับ ครีม เปรมสินี รัตนโสภา จากนั้นเล่นละครกับค่ายยูม่า ทางสถานีโทรทัศน์ไทยทีวีสีช่อง 3 ปัจจุบันเป็นผู้ควบคุมสายงานการผลิตละคร ของช่อง จีเอ็มเอ็ม 25 ร่วมกับดีเจชื่อดัง พี่ฉอด สายทิพย์ ผู้อำนวยการสร้างสายงานผลิตละคร และพี่เล็ก บุษบา ดาวเรือง ผู้อำนวยการสร้างสายงานผลิตละคร บริหารร่วมกับเอไทม์มีเดีย ร่วมกับพี่ฉอด สายทิพย์ มนตรีกุล ณ อยุธยา
ปัจจุบันมีลูกชาย ชื่อ ด้อล รักมากที่สุด (ลูกบุญธรรมของพี่ชายเอส วรฤทธิ์)พิธีกรรายการ GPS ออกอากาศทางจีเอ็มเอ็ม 25 ทุกวันเสาร์ 11.00-12.00 น. รีรันทางจีเอ็มเอ็ม 25 ทุกวันจันทร์ 03.30 - 04.30น. / วันอังคาร 10.45 - 11.45น. / วันพุธ 00.45 - 01.45น.
สถาบันวิทยาศาสตร์กล้องโทรทรรศน์อวกาศ
สถาบันวิทยาศาสตร์กล้องโทรทรรศน์อวกาศ (; STScI) เป็นศูนย์ปฏิบัติการทางวิทยาศาสตร์เพื่อดูแลกล้องโทรทรรศน์อวกาศฮับเบิล (ขึ้นสู่วงโคจรตั้งแต่ ค.ศ. 1990) และกล้องโทรทรรศน์อวกาศเจมส์ เวบบ์ (จะขึ้นสู่วงโคจรประมาณ ค.ศ. 2013) สถาบันวิทยาศาสตร์กล้องโทรทรรศน์อวกาศตั้งอยู่ที่มหาวิทยาลัยจอห์นส์ฮอปกินส์ วิทยาเขตโฮมวูด ในเมืองบัลติมอร์ รัฐแมริแลนด์ สหรัฐอเมริกา เริ่มก่อตั้งขึ้นตั้งแต่ ค.ศ. 1981 ในฐานะศูนย์ข้อมูลวิทยาศาสตร์ภายใต้การดูแลของสภามหาวิทยาลัยเพื่อการวิจัยด้านดาราศาสตร์ (Association of Universities for Research in Astronomy; AURA) ทำหน้าบริหารข้อมูลที่ได้รับจากกล้องโทรทรรศน์อวกาศฮับเบิลให้เกิดประโยชน์ต่อวงการดาราศาสตร์สูงสุด
นอกเหนือจากงานดูแลปฏิบัติการตามปกติของกล้องโทรทรรศน์อวกาศฮับเบิล และเตรียมการรองรับการปฏิบัติงานของกล้องโทรทรรศน์อวกาศเจมส์ เวบบ์แล้ว สถาบันวิทยาศาสตร์กล้องโทรทรรศน์อวกาศยังทำหน้าที่บริหารและปฏิบัติภารกิจด้านข้อมูลของกล้องโทรทรรศน์อวกาศ (Multi-mission Archive at Space Telescope; MAST) งานบริหารศูนย์ข้อมูลปฏิบัติการเคปเลอร์ (Kepler mission) และกิจกรรมอื่นๆ ที่จำเป็นต้องใช้ความชำนาญพิเศษหรือโครงสร้างพื้นฐานที่สถาบันมีเพื่อรองรับการทำงานอื่นใดในการสังเกตการณ์ดาราศาสตร์ในอวกาศ รายได้ของสถาบันส่วนใหญ่มาจากสัญญาจ้างโดยศูนย์การบินอวกาศก็อดเดิร์ดขององค์การนาซา นอกนั้นเป็นเงินรายได้เล็กน้อยที่ได้จาก ศูนย์ข้อมูลเอมส์ขององค์การนาซา ห้องทดลองการขับเคลื่อนด้วยไอพ่นของนาซาและจากองค์การอวกาศยุโรป เจ้าหน้าที่ของสถาบันประกอบด้วยนักวิทยาศาสตร์ (ส่วนใหญ่เป็นนักดาราศาสตร์และนักฟิสิกส์ดาราศาสตร์) วิศวกรซอฟต์แวร์ เจ้าหน้าที่ข้อมูล เจ้าหน้าที่ควบคุมกล้องโทรทรรศน์ ผู้เชี่ยวชาญด้านการศึกษาและการเผยแพร่ประชาสัมพันธ์ รวมถึงธุรการและเจ้าหน้าที่สนับสนุนทางธุรกิจอีกจำนวนหนึ่ง ประมาณว่ามีนักวิทยาศาสตร์ระดับปริญญาเอกมากกว่า 100 คนทำงานอยู่ที่สถาบันแห่งนี้ โดยเป็นเจ้าหน้าที่จากองค์การอวกาศยุโรปที่ได้รับมอบหมายมาในโครงการกล้องโทรทรรศน์อวกาศฮับเบิลจำนวน 15 คน รวมเจ้าหน้าที่ทั้งหมดของสถาบันประมาณ 350 คน
ไลแมน สปิตเซอร์
ไลแมน สตรอง สปิตเซอร์ จูเนียร์ (; 26 มิถุนายน ค.ศ. 1914 - 31 มีนาคม ค.ศ. 1997) เป็นนักฟิสิกส์ทฤษฎีและนักดาราศาสตร์ชาวอเมริกัน มีชื่อเสียงจากงานวิจัยเรื่องการก่อตัวของดาวฤกษ์ งานวิจัยเกี่ยวกับฟิสิกส์พลาสมา และเป็นผู้ริเริ่มแนวคิดการใช้กล้องโทรทรรศน์ในอวกาศ
ศูนย์การบินอวกาศมาร์แชล
ศูนย์การบินอวกาศมาร์แชล (; MSFC) เป็นที่ตั้งดั้งเดิมขององค์การนาซา ปัจจุบันเป็นศูนย์กลางในการออกแบบและก่อสร้างส่วนประกอบต่างๆ ของยานอวกาศ ได้แก่ส่วนขับดันกระสวยอวกาศ ถังเชื้อเพลิงภายนอก การฝึกอบรมนักบินอวกาศ ทั้งทางด้านงานเครือข่ายและการจัดการข้อมูล รวมถึงเป็นศูนย์กลางออกแบบสถานีอวกาศนานาชาติ (International Space Station; ISS) ศูนย์การบินอวกาศมาร์แชลตั้งอยู่ที่เรดสโตนอาร์เซนอล ที่เมืองฮันท์สวิลล์ รัฐแอละแบมา สหรัฐอเมริกา ชื่อของศูนย์ตั้งเพื่อเป็นเกียรติแก่นายพลจอร์จ มาร์แชล
ศูนย์การบินอวกาศมาร์แชลยังเป็นที่ตั้งของศูนย์สนับสนุนการปฏิบัติการฮันท์สวิลล์ (Huntsville Operations Support Center; HOSC) ซึ่งทำหน้าที่งานสนับสนุนต่างๆ ของภารกิจการปล่อยกระสวยอวกาศ การบรรทุก และการทดลองต่างๆ ที่ศูนย์อวกาศเคนเนดี้ที่ฟลอริดา รวมถึงภารกิจการนำส่งยานและการทดลองต่างๆ บนสถานีอวกาศนานาชาติ นอกจากนี้ กล้องโทรทรรศน์อวกาศจันทราก็อยู่ในความดูแลของศูนย์การบินอวกาศมาร์แชลนี้ด้วย
สเปกโตรกราฟความละเอียดสูงก็อดเดิร์ด
สเปกโตรกราฟความละเอียดสูงก็อดเดิร์ด (; GHRS หรือ HRS) เป็นเครื่องวัดสเปกโตรกราฟที่ติดตั้งอยู่บนกล้องโทรทรรศน์อวกาศฮับเบิล ซึ่งต่อมาถูกเปลี่ยนแทนที่ด้วยกล้องใกล้อินฟราเรดและสเปกโตรมิเตอร์หลายวัตถุ (Near Infrared Camera and Multi-Object Spectrometer; NICMOS) เมื่อปี ค.ศ. 1997
ขุนบรม
ขุนบรมราชาธิราช หรือ ขุนบรม เป็นพ่อต้นตระกูลของกลุ่มชาติพันธุ์ไทในตำนานของชาวลาวปัจจุบัน
ตำนานของขุนบรมได้กล่าวว่าผู้คนสมัยโบราณโหดร้ายมาก เทพองค์หนึ่งจึงได้ลงทัณฑ์คนกลุ่มนั้นโดยทำให้โลกน้ำท่วม หลังจากนั้นเทพก็ได้ส่งผู้นำจากสวรรค์ ๓ ท่านพร้อมกับกระบือเป็นพาหนะ ผู้นำสามท่านนี้จะได้เป็นเจ้าแห่งคนกลุ่มใหม่บนโลก ในที่สุดผู้นำสามท่านกับกระบือตัวนั้นก็ได้มาเยียบแผ่นดินโลกในเมืองแถน ต่อมาเมื่อแผ่นดินนั้นกลายเป็นนาสำหรับปลูกข้าว กระบือตัวนั้นก็ตายและมีบวบด้วยกิ่งก้านสาขาออกมาจากรูจมูกของศพ จากตัวบวบไปถึงกิ่งก้านนั้นเผ่ามนุษย์ก็เกิดมา
ซึ่งเผ่าที่มีผิวคล้ำออกมาจากบริเวณนั้นด้วยอาวุธแหลม และอีกเผ่าหนึ่งออกมาจากบริเวณเดียวกันด้วยการขุด
เทพต่างๆก็ได้สอนกลุ่มคนไทสร้างบ้านและเก็บเกี่ยวข้าว พวกเขาได้รับการอบรมและคำสอนวิธีการประพฤติตัวและพิธีกรรมต่างๆ จากนั้นกลุ่มชาวไทก็ได้ขยายใหญ่ขึ้นจึงทำให้ชุมชนต้องการผู้ปกครอง ผู้ที่จะทำให้กลุ่มไทนี้อยู่ร่วมกันเป็นหนึ่งเดียวได้ เทพใหญ่จึงเลยส่งพระโอรสของพระองค์เองมีนามว่าขุนบรมมาบนโลก เพื่อที่จะเป็นผู้นำของกลุ่มไทนี้ ขุนบรมได้ปกครองกลุ่มไทนี้มา ๒๕ ปี โดยสอนพวกเขาการใช้เครื่องมือใหม่ๆ และแนะนำศิลปะใหม่ๆ หลังจาก ๒๕ ปีนี้ ขุนบรมทรงได้แบ่งอาณาจักรไท โดยให้พระโอรสของพระองค์ทั้ง ๗ ท่านครองแต่ละส่วนของอาณาจักร พระโอรสที่มีอายุสูงสุด ขุนลอ ได้ปกครองเมืองชวา(ปัจจุบันนี้คือหลวงพระบาง) และพระโอรสที่เหลือได้ปกครอง เมืองเชียงขวาง เมืองอยุธยา เมืองเชียงใหม่ เมืองสิบสองปันนา เมืองหงสาวดี และอีกเมืองหนึ่งที่ไม่มีใครรู้แน่นอนแต่สันนิษฐานว่าเป็นบริเวณภาคเหนือของประเทศเวียดนามปัจจุบัน.
นักวิชาการหลายท่านได้นับถือว่านิทานของขุนบรมได้อธิบายการอพยบของกลุ่มชาวไทจากดินแดนจีน(เปรียบเทียบเป็นสวรรค์ในตำนาน)ไปภูมิภาคเอเชียตะวันออกเฉียงใต้(เปรียบเทียบเป็นดินแดนใหม่) ระบบของการแบ่งและขยายอาณาจักรสำหรับพระโอรสทั้ง ๗ ในตำนาน ก็แสดงให้เห็นถึงการบริหารองค์กรหมู่บ้านของชาวไทโบราณ หมู่บ้านเหล่านั้นเรียกว่า "เมือง"
ราชวงศ์ขุนบรมมหาราชา กษัตริย์ของอาณาจักรน่านเจ้า(อ้ายลาว)นั้นได้มีพระโอรส ๙ องค์ และ ๗ ใน ๙ นั้นได้ครองเป็นกษัตริย์ของอาณาจักรต่างๆในบริเวณที่เรียกว่า "แหลมทอง" ได้แก่:
พญามังรายจากเมืองเชียงใหม่และพระเจ้าอู่ทองจากเมืองศรีอยุธยาได้รับคำนับถือว่าเดิมทีแล้วมาจากราชวงศ์ขุนบรมของลาว.
นักวิชาการ David K. Wyatt เชื่อว่าตำนานของขุนบรมสามารถช่วยให้ความเข้าใจลึกซึ้งประวัติศาสตร์ของชาวไทโบราณในภูมิภาคเอเชียตะวันออกเฉียงใต้ได้ ตำนานของขุนบรมหลายรุ่นเกิดขึ้นนานที่สุดเมื่อ พ.ศ. ๑๒๔๑ ในเชียงขวาง และอาณาจักรกลุ่มคนที่พูดกลุ่มภาษาไท ก็มีการสร้างอาณาจักรต่างๆ ในปีหลัง จาก พ.ศ. นั้น ข้อมูลนี้สามารถอธิบายการขยายตัวของกลุ่มชาวไท และสามารถให้เหตุผลที่เป็นตำนานว่าทำไมชาวไทถึงแยกกันอยู่แบบนี้ นักวิเคราะห์ผู้ชำนาญด้านภาษาได้วิเคราะห์ว่าการแบ่งกลุ่มของชาวไทโบราณเกิดขึ้นเมื่อศตวรรษที่ ๗ และ ๑๑ การแบ่งแยกนี้เกิดขึ้นคู่กันกับเส้นภูมิภาคคล้ายกับการแบ่งแยกในตำนานของขุนบรม และกลุ่มไทได้อพยบออกมาจากแผ่นดินที่เคยอาศัยมานานในเวียดนามปัจจุบัน ซึ่งในบริเวณนั้นก็ยังมีคนพูดกลุ่มภาษาไทอยู่ ที่อาจจะแยกตัวออกมาก่อนกลุ่มอืนในประวัติศาสตร์แล้ว.
แก้วขนเหล็ก (ภาพยนตร์)
แก้วขนเหล็ก เคยออกฉายมาแล้วเมื่อวันที่ 14 มิถุนายน พ.ศ. 2546 จำหน่ายโดย ไทยฟิล์มพิคเจอร์ส และ
สยามฟิล์ม เอนเตอร์เทนเม้นท์
กล้องใกล้อินฟราเรดและสเปกโตรมิเตอร์หลายวัตถุ
กล้องใกล้อินฟราเรดและสเปกโตรมิเตอร์หลายวัตถุ (; NICMOS) เป็นเครื่องมือทางวิทยาศาสตร์ใช้ในการศึกษาดาราศาสตร์อินฟราเรด ติดตั้งใช้งานอยู่บนกล้องโทรทรรศน์อวกาศฮับเบิลตั้งแต่ปี ค.ศ. 1997 - 1999 และตั้งแต่ ค.ศ. 2002 จนถึงปัจจุบัน
NICMOS เป็นผลงานคิดค้นและออกแบบโดยทีมงานเครื่องมือวัด NICMOS ที่หอดูดาวสจ๊วต มหาวิทยาลัยอริโซนา ทำหน้าที่เป็นเครื่องมือจับภาพและสเปกโตรมิเตอร์ สร้างโดยบริษัท บอลล์แอโรสเปซแอนด์เทคโนโลยี และนำไปติดตั้งบนกล้องโทรทรรศน์อวกาศฮับเบิลเพื่อสังเกตการณ์คลื่นแสงในช่วงอินฟราเรด คือความยาวคลื่นระหว่าง 0.8-2.4 ไมโครเมตร ในระหว่างภารกิจซ่อมบำรุงครั้งที่ 2 ค.ศ. 1997 พร้อมกับสเปกโตรกราฟกล้องโทรทรรศน์อวกาศ เพื่อแทนที่อุปกรณ์สองตัวก่อนหน้านั้น
เซ็นเซอร์นำทางความละเอียดสูง
เซ็นเซอร์นำทางความละเอียดสูง (; FGS) เป็นเครื่องมือวัดตัวหนึ่งบนกล้องโทรทรรศน์อวกาศฮับเบิล ทำหน้าที่ให้ข้อมูลการกำหนดตำแหน่งซึ่งมีความละเอียดสูงสำหรับใช้ในระบบควบคุมองศาสังเกตการณ์ของกล้องดูดาว
เซ็นเซอร์นำทางความละเอียดสูงจะมีติดตั้งบนกล้องโทรทรรศน์อวกาศเจมส์ เวบบ์ ด้วย แต่ใช้วิธีการทางเทคนิคที่แตกต่างกัน
รูปสี่เหลี่ยมคางหมู
ในทางเรขาคณิต รูปสี่เหลี่ยมคางหมู คือรูปสี่เหลี่ยมชนิดหนึ่งที่มีด้านตรงข้ามขนานกันจำนวนหนึ่งคู่ รูปสี่เหลี่ยมคางหมู "ABCD" เขียนแทนด้วยสัญลักษอกดเหกเหกเหเกที่สำเนียงอังกฤษและออสเตรเลียเรียกว่า trapezoid
มีข้อถกเถียงเกี่ยวกับจำนวนด้านที่ขนานกันในรูปสี่เหลี่ยมคางหมู ปัญหาอยู่ที่ว่ารูปสี่เหลี่ยมด้านขนานซึ่งมีด้านขนานกันสองคู่ควรจัดเป็นรูปสี่เหลี่ยมคางหมูหรือไม่ ผู้แต่งตำรากลุ่มหนึ่ง นิยามว่ารูปสี่เหลี่ยมคางหมูเป็นรูปสี่เหลี่ยมที่มีด้านขนานกัน "เพียงหนึ่งคู่เท่านั้น" โดยไม่นำรูปสี่เหลี่ยมด้านขนานมารวม ราชบัณฑิตยสถานได้ให้นิยามของรูปสี่เหลี่ยมคางหมูไว้ว่า รูปสี่เหลี่ยมคางหมูคือรูปสี่เหลี่ยมด้านขนานที่มีด้านขนานกันเพียงคู่เดียว และพจนานุกรมศัพท์วิทยาศาสตร์ คณิตศาสตร์ และเทคโนโลยี ของสถาบันส่งเสริมการสอนวิทยาศาสตร์และเทคโนโลยี ได้ให้คำนิยามไว้ว่า รูปสี่เหลี่ยมคางหมูคือรูปสี่เหลี่ยมใด ๆ ที่มีด้านตรงข้ามขนานกันคู่หนึ่ง และคู่เดียวเท่านั้น
ผู้แต่งตำราอีกกลุ่มหนึ่ง นิยามว่ารูปสี่เหลี่ยมคางหมูเป็นรูปสี่เหลี่ยมที่มีด้านขนานกัน "อย่างน้อยหนึ่งคู่" ซึ่งทำให้รูปสี่เหลี่ยมด้านขนานเป็นกรณีพิเศษของรูปสี่เหลี่ยมคางหมู (รวมไปถึงรูปสี่เหลี่ยมขนมเปียกปูน รูปสี่เหลี่ยมมุมฉาก รูปสี่เหลี่ยมผืนผ้า และรูปสี่เหลี่ยมจัตุรัสด้วย) นิยามอย่างหลังสอดคล้องกับการใช้งานในคณิตศาสตร์ระดับสูงกว่าเช่นแคลคูลัส แนวคิดการประมาณด้วยหลักเกณฑ์เชิงสี่เหลี่ยมคางหมู (trapezoidal rule) ของปริพันธ์จำกัดเขตจะไม่สมบูรณ์หากใช้นิยามอย่างแรก
พื้นที่ของรูปสี่เหลี่ยมคางหมูใด ๆ สามารถคำนวณได้จาก 
เมื่อ "a", "b" คือความยาวของด้านคู่ขนานและ "h" คือความสูงระหว่างด้านคู่ขนาน เมื่อประมาณ ค.ศ. 499 นักคณิตศาสตร์และนักดาราศาสตร์ชาวอินเดียชื่อ อารยภฏะ ได้ใช้วิธีการคำนวณนี้ในศาสตรนิพนธ์ "อารยภฏียะ" (ตอนที่ 2.8) สูตรนี้เป็นผลได้มาจากกรณีพิเศษของสูตรพื้นที่รูปสามเหลี่ยมอันเป็นที่รู้จัก โดยพิจารณาว่ารูปสามเหลี่ยมคือภาวะลดรูปของรูปสี่เหลี่ยมคางหมู ซึ่งด้านที่ขนานกันด้านหนึ่งยุบลงจนกลายเป็นจุด
ส่วนของเส้นตรงกึ่งกลางรูปสี่เหลี่ยมคางหมู คือส่วนของเส้นตรงที่เชื่อมระหว่างจุดกึ่งกลางของด้านที่ไม่ขนานกัน ความยาวของส่วนของเส้นตรงนี้ "m" เท่ากับค่าเฉลี่ยความยาวของด้านคู่ขนานของรูปสี่เหลี่ยมคางหมู
เป็นผลให้พื้นที่ของรูปสี่เหลี่ยมคางหมู เท่ากับความยาวของส่วนของเส้นตรงกึ่งกลางรูปสี่เหลี่ยมคางหมูคูณด้วยความสูง
ถ้าให้ "a", "b" เป็นด้านที่ขนานกันและ "c", "d" เป็นด้านที่ไม่ขนานกัน ในกรณีที่ด้านคู่ขนานยาวไม่เท่ากัน ("a" ≠ "b") จะสามารถคำนวณหาความสูง "h" ได้จากสูตรนี้
และพื้นที่ของรูปสี่เหลี่ยมคางหมูนี้เท่ากับ
เมื่อด้านคู่ขนานด้านหนึ่งยุบลงจนกลายเป็นจุด ("a" = 0) สูตรนี้จะลดรูปลงเป็นสูตรของเฮรอนสำหรับคำนวณพื้นที่รูปสามเหลี่ยม
สูตรพื้นที่อีกสูตรหนึ่งที่เทียบเท่า ซึ่งดูคล้ายสูตรของเฮรอนมากกว่าคือ
โดยที่ "s" คือครึ่งหนึ่งของความยาวรอบรูปของรูปสี่เหลี่ยมคางหมู แม้สูตรนี้จะดูคล้ายสูตรของพรัหมคุปตะแต่ก็มีบางจุดที่ต่างไป เนื่องจากรูปสี่เหลี่ยมคางหมูอาจไม่ใช่รูปสี่เหลี่ยมวงกลมล้อม (บรรจุภายในรูปวงกลมพอดีไม่ได้) สูตรนี้ก็ยังเป็นกรณีพิเศษของสูตรของเบรทชไนเดอร์สำหรับรูปสี่เหลี่ยมทั่วไป
หากใช้สูตรของเบรทชไนเดอร์จะได้
จุดกึ่งกลางของพื้นที่ (ศูนย์กลางมวลของแผ่นเอกรูป) อยู่บนส่วนของเส้นตรงที่เชื่อมโยงระหว่างจุดกึ่งกลางของด้านที่ขนานกัน ในระยะห่างตั้งฉาก "d" จากด้านที่ยาวกว่า "b" ดังนี้ในสถาปัตยกรรมแบบอียิปต์โบราณ มีการเจาะช่องหน้าต่าง ประตู และการก่อสร้างตัวอาคารเป็นรูปสี่เหลี่ยมคางหมูโดยมีด้านฐานกว้างกว่าด้านยอด
จรวดแซตเทิร์น 1
จรวดแซตเทิร์น 1 () ถือว่าเป็นผู้นำสหรัฐอเมริกาเข้าสู่การสำรวจอวกาศอย่างแท้จริง เพราะเป็นจรวดนำส่งยานอวกาศเข้าสู่วงโคจรของโลกได้ และเป็นตัวพัฒนาต่อไปเป็น จรวดแซตเทิร์น 5 ที่นำยานอพอลโลไปสู่ดวงจันทร์
จรวดแซตเทิร์น 1 ผลิตโดยบริษัทไครสเลอร์สามารถบรรทุกของหนัก 9000 กิโลกรัม เข้าสู่วงโคจรรอบโลกระดับต่ำ หรือ ภาษาอังกฤษ:Low Earth Orbit (LEO) คือที่ความสูงประมาณ 160 - 2000 กิโลเมตร (100 - 1,240 ไมล์) เหนือพื้นโลกหรือของที่หนัก 2200 กิโลกรัม ที่สามารถหลุดพ้นโรงดึงดูดของโลกได้ จรวดแซตเทิร์น 1 มี 3 ท่อน
จรวดแซตเทิร์น 1 ผลิตขึ้นมา 10 ลำ มีรหัส SA-1 ถึง SA-10 ยิงขึ้นและประสบความสำเร็จทั้ง 10 ลำ ระหว่าง ค.ศ. 1961 - ค.ศ. 1965 ก่อนที่จะถูกพัฒนาไปเป็นจรวดแซตเทิร์น 1 บี ต่อไป
โตเกียวเอสคิบิ แก๊งป่วนก๊วนนักสืบ
โตเกียวเอสคิบิ แก๊งป่วนก๊วนนักสืบ () เป็นนิยายไลท์โนเวลแนวสืบสวนสอบสวนและคอเมดี ของเหล่านักสืบทีม "เยลโลเทล" เขียนโดย ฮิบิคิโนะ คานะ ปัจจุบันเรื่องนี้ถูกแปลเป็นภาษาไทยโดย บลิส พับลิชชิ่ง ในหมวด J-Light
ยูกิฮิระ อดีตแชมป์เทนนิส ม.ต้นที่ต้องจบเส้นทางนักกีฬาเพราะอาการบาดเจ็บที่หัวไหล่ เพื่อจะได้ใช้ชีวิตการเรียนแบบเรียบง่ายจึงมาเข้าเรียนที่โรงเรียนคิบิ แต่ผลกลับไม่ได้เป็นอย่างที่เจ้าตัวต้องการ เพราะการมาถึงของอิตสึกิ พี่ชายตามกฎหมายที่ทิ้งหลักสูตรปริญญาโทของมหาลัยมีชื่อเสียงในอเมริการ อิตสึกิต้องการมาเป็นนักสืบของสำนักงานนักสืบสุดพิลึก ยูกิฮาระจึงต้องติดร่างแหไปด้วย
สำนักงานนักสืบสุดพิลึกแห่งนี้ชื่อ "สำนักงานนักสืบเอสคิบิ" หรือเรียกอีกอย่างว่า "ซุปเปอร์ เยลโลเทล" มีพนักงานประจำและพาสไทม์รวมทั้งหมด 7 คน มีสำนักงานสาขาโหญ่อยู่ในเมืองคางามิฮาระ มีสำนักงานสาขาอยู่ในห้องพยาบาลของโรงเรียนคิบิ และใช้บ้านของอามาโนะ เป็นสาขาย่อย
เมืองไทยวัยซน
รายการเมืองไทยวัยซน ออกอากาศครั้งแรก ณ สถานีวิทยุโทรทัศน์เพื่อการศึกษา กระทรวงศึกษาธิการ หลังจากนั้นจึงนำรายการมาทดลองออกอากาศ ณ สถานีโทรทัศน์ทีวีไทย ครั้งแรก เมื่อวันที่ 4 กุมภาพันธ์ พ.ศ. 2551
ศูนย์วัฒนธรรมไทยทรงดำหรือลาวโซ่ง
ศูนย์วัฒนธรรมไทยทรงดำหรือลาวโซ่ง เป็นศูนย์วัฒนธรรมชาวลาวโซ่ง มีภาพชีวิตความเป็นอยู่ของชาวลาวโซ่งในสมัยก่อน ภายในการจัดแสดงเครื่องใช้อุปกรณ์ต่างๆในชีวิตประจำวันของไทยทรงดำ บ้านจำลอง อักษรดั้งเดิม สาธิตการทอผ้า และการขายสินค้าของที่ระลึก อย่างเช่น เสื้อผ้า กระเป๋า เครื่องประดับ ทุกวันเสาร์จะมีการฝึกสอนฟ้อนรำ มีบริการบ้านพักเป็นแบบลักษณะไทยทรงดำ วัฒนธรรมไทยทรงดำหรือลาวโซ่งเปิดให้เข้าชมในเวลา 10.00-12.00 นาฬิกา. ที่ตั้งอยู่ที่หมู่ 5 ตำบลเขาย้อย เดินทางตามทางหลวง หมายเลข 4 และ เลยจากแยกอำเภอเขาย้อย มาถึงทางตัวเมืองเพชรบุรี ประมาณ 1 กิโลเมตร ให้เลี้ยวซ้ายตรงทางเข้าโรงเรียนบ้านวัง เข้าไปประมาณ 150 จะถึงศูนย์วัฒนธรรม
รถไฟใต้ดินนครนิวยอร์ก
รถไฟใต้ดินนครนิวยอร์ก () สร้างเสร็จและเปิดให้บริการในปี ค.ศ. 1904 (พ.ศ. 2447) เป็นเครือข่ายระบบขนส่งมวลชนเทศบาลนครของมหานครนิวยอร์ก แต่ให้สำนักงานควบคุมระบบขนส่งมวลชนมหานครนิวยอร์ก (New York City Transit Authority) เป็นผู้เช่าและผู้ให้บริหาร รถไฟใต้ดินนครนิวยอร์กเป็นระบบขนส่งมวลชนในเมืองที่มีขนาดใหญ่ และมีผู้ใช้มากที่สุดแห่งหนึ่งของโลก มีเส้นทางให้บริการ 26 เส้นและมี 472 สถานี (หากนับแต่ละสถานีเพียงครั้งเดียวจะมี 424 สถานี) จากการเก็บสถิติเมื่อปี พ.ศ. 2550 พบว่ามีผู้ใช้บริการต่อวันประมาณ 6,432,700 คนในวันธรรมดา ซึ่งนับว่าเป็นระบบขนส่งทางรางที่มีผู้ใช้งานหนาแน่นที่สุดในซีกโลกตะวันตก
ระบบรถไฟใต้ดินนิวยอร์กมีความยาวของเส้นทางรวม 380 ก.ม. (236 miles) หรือคิดเป็นความยาวรางทั้งหมด 1070 ก.ม. (665 ไมล์) ขนาดความกว้างของรางอยู่ที่ 1.435 เมตร ตัวเส้นทางวิ่งให้บริการและมีสถานีตลอดทั่วทั้ง 4 เขตของนครนิวยอร์กได้แก่ แมนฮัทตัน, บรุคลิน, ควีนส์ และ เดอะบร็องซ์ แต่ถึงแม้จะเรียกว่าซับเวย์ (ทางรถไฟใต้ดิน) บริการรถไฟใต้ดินของนิวยอร์กก็มีระบบรางที่เป็นทางรถไฟยกระดับ หรือเป็นเส้นทางรางระดับดินอยู่ไม่น้อยกว่า 40% (ในเขตแมนฮัตตันและเขตโบโรห์ที่ระบบรางอยู่ใต้ดินทั้งหมด)
กรดเปอร์ซีนิก
กรดเปอร์ซีนิก (HXeO) เป็นกรดสมมติที่ใช้อธิบายสารละลายในน้ำของซีนอนเททรอกไซด์ (เหมือนกับโครเมียมไตรออกไซด์ที่เชื่อกันว่าเมื่อละลายในน้ำจะได้กรดโครมิก และเกิดสารประกอบของโครเมตไอออนและไดโครเมตไอออน) ซึ่งในสารประกอบนี้ ซีนอนมีเลขออกซิเดชันเท่ากับ +8 จึงเป็นผลทำให้กรดชนิดนี้เป็นตัวออกซิไดส์ที่รุนแรงรวมทั้งยังมีความเป็นกรดสูง เนื่องจากอะตอมของซีนอนจะดึงดูดอิเล็กตรอนเอาไว้ได้แรงมาก ทำให้พันธะระหว่าง O-H อ่อน โปรตอนจึงสามารถแตกตัวได้ง่าย แต่ยังมีความเป็นกรดต่ำกว่ากรดเปอร์คลอริก เป็นกรดที่มีสี่โปรตอน () ซึ่งสามารถแตกตัวให้โปรตอนได้ 4 ตัวต่อ 1 โมเลกุล และยังสามารถเกิดเป็นเกลือของแอนไอออนที่มีคุณสมบัติเป็นแอมโฟเทอริกได้อีกด้วย
ตัวอย่างเช่นซิลเวอร์เปอร์ซีเนต จะเกิดสารประกอบดังนี้ซีนอนเททรอกไซด์อาจเทียบได้กับออสเมียมเททรอกไซด์ (กรดออสมิก) ในด้านของการเป็นออกไซด์ที่เป็นกรดและมีเลขออกซิเดชันสูงเหมือนกัน ซึ่งเป็นผลให้เป็นตัวออกซิไดส์ที่ดีเช่นกัน
ดอกแก้วกัลยา
ดอกแก้วกัลยา คือชื่อดอกไม้ชนิดหนึ่งซึ่งสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระกรุณาโปรดเกล้าฯ พระราชทานนามดอกไม้ประดิษฐ์โดยคนพิการของศูนย์ส่งเสริมอาชีพและพัฒนาคนพิการ ทั้งยั้งทรงพระราชทานพระอนุญาตให้ใช้เป็นดอกไม้สัญลักษณ์ ของคนพิการ
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระกรุณาโปรดเกล้าฯ พระราชทานนามดอกไม้ประดิษฐ์โดยคนพิการของศูนย์ส่งเสริมอาชีพและพัฒนาคนพิการ สภาสังคมสงเคราะห์ฯ ว่า "ดอกแก้วกัลยา" ทั้งทรงพระราชทานพระอนุญาตให้ใช้เป็นดอกไม้สัญลักษณ์ ของคนพิการ และมีพระดำรัสให้ฝึกอบรมวิชาชีพคนพิการเพื่อประดิษฐ์ดอกแก้วกัลยา ให้คนพิการมีรายได้เลี้ยงตัวเองและครอบครัว เมื่อวันที่ 25 มีนาคม พ.ศ. 2547 ตามที่ศูนย์ส่งเสริมอาชีพฯ ได้มีหนังสือขอพระราชทานพระอนุญาตดอกแก้วกัลยานั้นเป็นดอกไม้ในจินตนาการ มาจากดอกไม้ 2 ชนิดด้วยกันคือ ดอกแก้ว และดอกแก้วเจ้าจอม ที่มีกลีบดอกสีฟ้าคราม ซึ่งดอกแก้วทั้ง 2 ชนิดนี้เป็นดอกไม้ยืนต้นที่แข็งแรง ใบสวยงาม ออกดอกเป็นพวง ให้ความหมายเปรียบเทียบประดุจคนเราทุกคนมีน้ำใจเป็นหนึ่งเดียว เพราะฉะนั้นความหมายโดยรวมของดอกแก้วกัลยานั้นคือ ดอกไม้จากนางแก้ว ที่มีน้ำพระหฤทัยสดใส ให้แสงสว่างอบอุ่นกับมวลหมู่คนพิการในแผ่นดินไทย ดั่งน้ำพระหฤทัยจากองค์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
โซป
โซป ( "โพรโทคอลเข้าถึงอ็อบเจกต์อย่างง่าย") เว็บเซอร์วิซเป็นลักษณะในรูปแบบของการออกแบบโมเดลสื่อสาร ในลักษณะของการกระจาย,การติดต่อสื่อสารที่เป็นตัวกลาง โดยโพรโทคอลที่ใช้ในการสื่อสารคือ SOAP (Simple Object Access Protocol) เป็นโพรโทคอลในการติดต่อแลกเปลี่ยนข้อมูลระหว่างกันเป็นโพรโทคอลการสื่อสาร ในระดับ Application Layer หรือในระดับ แอปพลิเคชันโดยอาศัยผ่านอินเทอร์เน็ตโพรโทคอล อย่างเช่น HTTP, SMTP, FTP โพรโทคอลพัฒนารากฐานมาจาก XML โดยมาตรฐานของ SOAP ปัจจุบันอยู่เวอร์ชัน 1.2 เอกสารสามารถดูได้ที่ W3C
กิบซัน
กิบซัน บริษัทผลิตกีตาร์ ทั้งกีตาร์โปร่งและกีตาร์ไฟฟ้า กำเนิดขึ้นโดย Orville H. Gibson ในปี 1856 ทางตอนเหนือของนิวยอร์กโดยกิบซันมียี่ห้อที่ผลิตเพื่อนักดนตรีที่มีกำลังทรัพย์ต่ำคือ epiphone ซึ่งผลิตที่เกาหลี จีนและอินโดนีเซียโดยรูปทรงจะคล้ายคลึงกับต้นแบบทุกอย่างต่างกันที่หัวของกีตาร์และความเรียบร้อยของตัวกีตาร์
ล้มละลายเรียบร้อย
ซินดี้ บิชอพ
ซินเธีย คาร์เมน เบอร์บริดจ์-บิชอพ () หรือรู้จักในชื่อ ซินดี บิชอพ () และมีชื่อไทยว่า สิรินยา วินศิริ (30 ธันวาคม พ.ศ. 2521) เป็นนางแบบ นักแสดง และพิธีกรชาวไทย ก้าวเข้าสู่วงการบันเทิงโดยการถ่ายโฆษณา จนในปี พ.ศ. 2539 ได้รับตำแหน่งมิสไทยแลนด์เวิลด์
ซินดี้เป็นบุตรของวิลเลียม เบอร์บริดจ์ บิดาเป็นชาวอเมริกัน กับมารดาชื่อแพทริเชีย ผู้มีเชื้อสายอังกฤษครึ่งหนึ่ง ทั้งยังมีเชื้อสายอินเดียและไทยอย่างละเสี้ยว ด้วยเหตุนี้เธอจึงมีเชื้อสายไทยเพียง 1 ใน 8 ซินดี้เกิดที่กรุงเทพมหานคร แต่ไปเติบโตที่เมืองพัทยา โดยมีพ่อเป็นครูสอนดำน้ำและเปิดร้านขายอุปกรณ์ดำน้ำด้วย เธอดำน้ำและว่ายน้ำตั้งแต่อายุ 5 ขวบ
ซินดี้สำเร็จการศึกษาจากโรงเรียนร่วมฤดีวิเทศศึกษา และการประชาสัมพันธ์ มหาวิทยาลัยกรุงเทพ
ซินดี้สมรสกับไบรอน บิชอพ นายแบบลูกครึ่งอเมริกัน-ญี่ปุ่น เมื่อเดือนกรกฎาคม พ.ศ. 2548 ณ โบสถ์มหาไถ่ มีบุตรสาวคนแรกชื่อ เลล่า คาเมน บิชอพ เกิดเมื่อวันที่ 28 ธันวาคม พ.ศ. 2552 และมีบุตรชายชื่อ เอเดน วิลเลียม บิชอพ เกิดเมื่อวันที่ 10 กันยายน พ.ศ. 2555
ในเวลาต่อมาเธอได้รับตำแหน่งมิสไทยแลนด์เวิลด์ในปี พ.ศ. 2539 และเป็นตัวแทนจากประเทศไทยไปประกวดมิสเวิลด์ 1996 ที่ประเทศอินเดียหลังจากนั้น ด้วยความสูง 178 เซนติเมตร เธอก็ก้าวสู่อาชีพนางแบบโดยถ่ายปกและถ่ายแฟชั่นในนิตยสารชั้นนำและเดินแบบให้กับแบรนด์เสื้อผ้าชั้นนำ เธอเคยเป็นพิธีกรรายการโทรทัศน์ พิธีกรในงานเปิดตัวสินค้าหรืองานแถลงข่าวต่างๆ เป็นพรีเซนเตอร์โฆษณา และยังเคยเขียนหนังสือลงในนิตยสาร เธอยังเคยเป็นวีเจให้ทางช่องแชนเนลวี อินเตอร์เนชันนอล เธอยังได้รับเลือกเป็นทูตสันถวไมตรี ของโอเมก้า
ทางด้านผลงานการแสดง ยังเคยแสดงละครมาแล้วหลายเรื่อง เช่น รักเล่ห์เพทุบาย, ประกาศิตเงินตรา, จากฝันสู่นิรันดร์, จอมคนปล้นผ่าโลก เป็นต้น เธอยังแสดงภาพยนตร์เรื่อง กบฏท้าวศรีสุดาจัน (พ.ศ. 2548)
นอกจากนี้ ซินดี้ยังถวายงานด้านแฟชั่นให้แก่พระเจ้าหลานเธอ พระองค์เจ้าสิริวัณณวรีนารีรัตน์ อีกด้วย
พีระมิด
พีระมิด () เป็นสิ่งก่อสร้างขนาดใหญ่ ที่มีจุดยอดรวมอยู่ที่เดียวกัน โดยแต่ละด้านจะมีลักษณะเป็นสามเหลี่ยมประกอบ
อารยธรรมในยุคโบราณหลายแห่งในโลกมีสิ่งก่อสร้างรูปพีระมิด โดยพีระมิดที่มีชื่อเสียงมากที่สุดคือ พีระมิดในอียิปต์ ซึ่งสร้างขึ้นเพื่อเป็นสุสานของฟาโรห์ โดยพีระมิดที่ใหญ่ที่สุดคือ มหาพีระมิดแห่งกิซ่า ซึ่งเป็นหนึ่งในเจ็ดสิ่งมหัศจรรย์ของโลกยุคโบราณ และเป็นสิ่งเดียวที่ยังอยู่มาจนถึงยุคปัจจุบัน องค์ประกอบพื้นฐานที่สำคัญของพีระมิดคือหินทราย ซึ่งหินทรายดังกล่าวจะมีขนาดใหญ่และมีน้ำหนักมาก ต้องใช้แรงงานคนนับแสนในการสร้างพีระมิดแต่ละองค์
นอกจากนี้ยังมีพีระมิดของชาวนูเบียซึ่งขนาดเล็กกว่าและอยู่ทางใต้ของอียิปต์ และชาวเมโสโปเตเมียมีพีระมิดในรูปแบบของตนเองที่เรียกว่า ซิกกุรัต
ในยุคปัจจุบันมีสิ่งก่อสร้างรูปพีระมิดเช่นกัน เช่น พีระมิดกระจกที่อยู่ด้านหน้าของพิพิธภัณฑ์ลูฟวร์ในปารีส
ปฏิบัติการ
ปฏิบัติการ หมายถึง การลงมือกระทำ,การดำเนินการ โดยมีการวางแผนไว้ก่อนล่วงหน้า
อาจหมายถึง
มิสทีนไทยแลนด์ 2551
มิสทีนไทยแลนด์ 2551 เป็นการประกวด มิสทีนไทยแลนด์ ปีที่ 20 นับจากการจัดครั้งแรกในปี พ.ศ. 2532 โดยยอดพธูไทย
สำหรับปี 2551 นี้ จัดขึ้นโดย บริษัท อินสไพร์ เอนเตอร์เทนเม้นท์ จำกัด การประกวดรอบตัดสิน จะมีขึ้นในวันศุกร์ที่ 31 ตุลาคม 2551 ณ ชั้น 5 ห้องบางกอกคอนเวชั่นเซ็นเตอร์ ศูนย์การค้าเซ็นทรัล พลาซา ลาดพร้าว พร้อมถ่ายการ ประกวดทางสถานีโทรทัศน์สีกองทัพบกช่อง 7 ตั้งแต่เวลา 22.30 - 24.00 น.
มงคล อุทก
มงคล อุทก หรือ หว่อง คาราวาน เป็นนักดนตรีเพื่อชีวิตและจิตรกรชาวไทย หนึ่งในสี่สมาชิกหลักของ คาราวาน เป็นอดีตสมาชิกวงบังคลาเทศแบนด์ ร่วมกับทองกราน ทานา (อืด) ก่อนจะร่วมกับวงดนตรีของสุรชัย จันทิมาธร ก่อตั้งเป็นวงคาราวาน เมื่อ พ.ศ. 2517
มงคล อุทก เกิดที่อำเภอพนมไพร จังหวัดร้อยเอ็ด ตั้งวงบังคลาเทศแบนด์ขณะเรียนหนังสือที่เทคโนฯ โคราช (ปัจจุบัน คือ มหาวิทยาลัยเทคโนโลยีราชมงคลอีสาน) จบการศึกษาด้านศิลปะ เล่นเครื่องดนตรีเช่นพิณ, กีตาร์ และเมาท์ออร์แกน มีผลงานแต่งเพลงให้กับคาราวาน เช่นเพลง ลุกขึ้นสู้ และ กุหลาบแดง
มงคล อุทก มีผลงานเขียนหนังสือ เล่าเรื่องราวประสบการณ์ในแวดวงการเพลงเพื่อชีวิต ชื่อ "เพลงพิณพนมไพร" ตีพิมพ์ครั้งแรกเมื่อ พ.ศ. 2544
มีหลานสาว 1 คน ชื่อเกิด จุฑามณี อุทก (ชื่อเดิม: มยุรี) เกิดเมื่อวันที่ 10 กันยายน พ.ศ. 2539
ทองกราน ทานา
ทองกราน ทานา หรือ อืด คาราวาน เป็นนักดนตรีเพื่อชีวิต หนึ่งในสี่สมาชิกหลักของ คาราวาน เป็นอดีตสมาชิกวงบังคลาเทศแบนด์ ร่วมกับมงคล อุทก (หว่อง) ก่อนจะร่วมกับวงท.เสนและสัญจร วงดนตรีของสุรชัย จันทิมาธร ก่อตั้งเป็นวงคาราวาน เมื่อ พ.ศ. 2517
ทองกราน เป็นชาวจังหวัดนครราชสีมา เล่นไวโอลิน ฟลุต และกีตาร์ มีเอกลักษณ์ต่างจากนักดนตรีคนอื่นในวง คือ เล่นด้วยมือซ้าย มีผลงานแต่งเพลงให้กับคาราวาน เช่นเพลง อเมริกันอันตราย ถั่งโถมโหมแรงไฟ
วีระศักดิ์ สุนทรศรี
วีระศักดิ์ สุนทรศรี หรือ แดง คาราวาน เป็นนักดนตรีเพื่อชีวิต หนึ่งในสี่สมาชิกหลักของ คาราวาน
วีระศักดิ์ สุนทรศรี เกิดที่กรุงเทพมหานคร เติบโตแถบค่ายทหารอเมริกันในภาคตะวันออกเฉียงเหนือ และเข้ามาเรียนมหาวิทยาลัยรามคำแหง เมื่อ พ.ศ. 2514 เป็นนักเขียนในกลุ่ม "พระจันทร์เสี้ยว" เจ้าของนามปากกา “สัญจร” เป็นเพื่อนร่วมกิจกรรมการประท้วงกับสุรชัย จันทิมาธร มาตั้งแต่ก่อนเหตุการณ์ 14 ตุลาคม ได้ร่วมกันก่อตั้งวงดนตรี “ท.เสนและสัญจร” มีผลงานเช่น เพลง คนกับควาย เปิบข้าว และข้าวคอยฝน วง ท.เสนและสัญจร ได้ออกตระเวนเล่นดนตรีในต่างจังหวัด และได้ร่วมเล่นกับบังคลาเทศแบนด์ ของทองกราน ทานา และมงคล อุทก บ่อยครั้งจนสนิทสนมกัน และได้ร่วมกันแสดงเป็นครั้งแรกภายใต้ชื่อวงดนตรี “คาราวาน” เมื่อกลางปี พ.ศ. 2517 และยังคงแสดงร่วมกันเป้นครั้งคราวจนถึงปัจจุบัน
วีระศักดิ์ สุนทรศรี มีผลงานเขียนหนังสือ เช่น
เพลงชาติยิบรอลตาร์
ยิบรอลตาร์ แอนเทม (Gibraltar Anthem) หรือเพลงชาติยิบรอลตาร์ เป็นเพลงชาติประจำภูมิภาค (regional anthem) ของยิบรอลตาร์ ซึ่งเป็นอาณานิคมโพ้นทะเลของสหราชอาณาจักร เพลงนี้เป็นเพลงที่ชนะเลิศการประกวดเพลงประจำดินแดนในปี พ.ศ. 2537 ประพันธ์ทั้งเนื้อร้องและทำนองโดย ปีเตอร์ เอ็มเบอร์เลย์ (Peter Emberley) ซึ่งไม่ได้เป็นชาวยิบรอลตาร์
เพลงนี้มีการบรรเลงเป็นประจำเมื่อสิ้นสุดการรณรงค์ทางการเมืองในวันชาติยิบรอลตาร์ ซึ่งตรงกับวันที่ 10 กันยายนของทุกปี รวมถึงการบรรเลงเป็นประจำก่อนเริ่มการแข่งขันกีฬาในระดับนานาชาติ และ ในพิธีการมอบเหรียญรางวัลในการแข่งขันกีฬาเครือจักรภพเพื่อเป็นเครื่องหมายของดินแดน
สำหรับเพลงประจำดินแดน (เพลงชาติ) อย่างเป็นทางการคือเพลงก็อดเซฟเดอะควีน ซึ่งใช้เป็นเพลงสรรเสริญพระบารมีในสหราชอาณาจักรและดินแดนภายใต้อาณัติ ใช้ในพิธีการสำคัญที่เกี่ยวข้องกับพระมหากษัตริย์ โดยในกรณีที่เป็นพิธีการใหญ่ หรือในบางโอกาสอาจมีการบรรเลงเพลงชาติยิบรอลตาต่อจากเพลงก็อดเซฟเดอะควีน
ตระกูลภาษาญี่ปุ่น
ตระกูลภาษาญี่ปุ่น (Japonic languages) หรือตระกูลภาษาญี่ปุ่น-รีวกีว (Japanese-Ryukyuan language family ) เป็นกลุ่มของภาษาที่สืบทอดมาจากภาษาญี่ปุ่นดั้งเดิมหรือภาษาญี่ปุ่น-รีวกีวดั้งเดิม จากนั้นจึงมีการแยกออกจากกันอย่างเด็ดขาดระหว่างภาษาญี่ปุ่นทุกสำเนียงกับภาษารีวกีว ฮัตโตริระบุเมื่อ พ.ศ. 2497 ว่าการแยกตัวน่าจะเกิดในยุคยามาโตะ แต่มีนักภาษาศาสตร์บางกลุ่มไม่เห็นด้วยนอกจากนี้ คริสโตเฟอร์ เบ็กวิท ยังได้เพิ่มกลุ่มภาษาโบราณทางตอนใต้ของคาบสมุทรเกาหลีมาไว้ในกลุ่มตระกูลภาษาญี่ปุ่นโบราณ ได้แก่
ซึ่งยังไม่มีการสรปุชี้ชัดว่า ก่อนคะระ (Pre-Kara) จะมีความเกี่ยวข้องใด ๆ กับภาษาของรัฐคายาในกาลต่อมา
ความสัมพันธ์ของภาษากลุ่มญี่ปุ่นกับภาษากลุ่มอื่น ๆ ยังไม่แน่นอน มีทฤษฎีอธิบายมากมายแต่ไม่มีทฤษฎีใดได้รับการยอมรับโดยทั่วไป
ภาษาเคิร์ดใต้
ภาษาเคิร์ดใต้ (Southern Kurdish) เป็นสำเนียงหลักของภาษาเคิร์ดสำเนียงหนึ่งใช้พูดในทางใต้ของเคอร์ดิสถาน อิหร่านตะวันตกและอิรักตะวันออก ในอิหร่านมีผู้พูดในจังหวัดเกมันชาห์และจังหวัดอีแลม มีผู้พูดในอิหร่านราว 3 ล้านคนเมื่อ พ.ศ. 2543 ผู้พูดภาษานี้ได้รับอิทธิพลจากภาษาโซรานีหรือภาษาเคิร์ดตอนกลางมากและมักจะพูดได้หลายภาษา
พระเจ้าบรมวงศ์เธอ พระองค์เจ้ากาญจนากร
พระเจ้าบรมวงศ์เธอ พระองค์เจ้ากาญจนากร พระนามเดิม พระองค์เจ้าหญิงกาญจนากร ประสูติเมื่อวันที่ 8 มิถุนายน พ.ศ. 2406 เป็นพระราชธิดาองค์ที่ 64 ในพระบาทสมเด็จพระจอมเกล้าเจ้าอยู่หัว ที่ประสูติแต่เจ้าจอมมารดาสังวาลย์ ธิดา นายศัลยวิชัย หุ้มแพร (ทองคำ ณ ราชสีมา) เป็นพระน้องนางเธอในกรมหลวงประจักษ์ศิลปาคม (พระองค์เจ้าทองกองก้อนใหญ่) และ กรมหลวงสรรพสาตรศุภกิจ (พระองค์เจ้าทองแถมถวัลยวงศ์) สิ้นพระชนม์เมื่อวันที่ 20 กันยายน พ.ศ. 2475 ในรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 พระชันษา 69 ปี
พระองค์ทรงเชี่ยวชาญเรื่องยา สมุนไพร ใครเจ็บป่วยก็มารักษาที่ตำหนัก "เสด็จหมอ" เสมอ
แบม แบม บิเกโลว์
สกอตต์ ชาร์ลส์ บิเกโลว์ (Scott Charles Bigelow) หรือ แบม แบม บิเกโลว์ (Bam Bam Bigelow) (1 กันยายน ค.ศ. 1961 - 19 มกราคม ค.ศ. 2007) มีอาชีพเป็นนักวงการมวยปล้ำของประเทศสหรัฐอเมริกา
โซระ (อัลบั้ม)
โซระ () คืออัลบั้มเพลงเปิดตัวของยูอิ อารางากิ โดยอัลบั้มนี้ได้ออกจำหน่ายมา 2 รูปแบบ คือแบบธรรมดาซึ่งประกอบด้วยซีดีและดีวีดีคลิปวิดีโอ และแบบจำกัดจำนวน โดยหน้าปกซีดีแบบจำกัดจำนวนเป็นรูปที่เธอเป็นคนวาดเอง ออกจำหน่ายวันที่ 5 ธันวาคม พ.ศ. 2550
เพลง"แฮฟเวนลี่ เดย์"ในแทรกที่ 1 เป็นเพลงประกอบภาพยนตร์เรื่อง "รักเรา...นิรันดร" (Sky of Love) ที่เธอแสดงนำ
มะห์มูด อะห์มะดีเนจาด
มะห์มูด อะห์มะดีเนจาด (, เกิดเมื่อวันที่ 28 ตุลาคม พ.ศ. 2499) เป็นประธานาธิบดีคนที่ 6 ของประเทศอิหร่าน เขาชนะการเลือกตั้งประธานาธิบดีและดำรงตำแหน่งตั้งแต่วันที่ 6 สิงหาคม พ.ศ. 2548
อะห์มะดีเนจาดมักวิพากษ์วิจารณ์ประธานาธิบดีจอร์จ ดับเบิลยู. บุช และสนับสนุนความสัมพันธ์กับรัสเซีย เวเนซุเอลา ซีเรีย และกลุ่มรัฐอ่าวเปอร์เซีย เขากล่าวว่าโครงการนิวเคลียร์อิหร่านนั้นเป็นโครงการเพื่อสันติ และปฏิเสธที่จะยุติโครงการแม้จะขัดต่อมติคณะมนตรีความมั่นคงแห่งสหประชาชาติ
โซระ ฟิล์ม
"โซระ ฟิล์ม" คิอดีวีดีรวมคลิปวิดีโอชิ้นแรกของ ยูอิ อารางากิ ออกวางจำหน่ายเมื่อ 12 ธันวาคม พ.ศ. 2549 ราคา 3,150 เยน
อะไค อิโตะ
"อะไค อิโตะ" (Akai Ito) มีความหมายว่า ด้ายแดง เป็นซิงเกิลที่ 2 ของ ยูอิ อารางากิ เป็นเพลงที่นำมาร้องใหม่ของโคบุคุโร ออกวางจำหน่าย 15 ตุลาคม พ.ศ. 2551 โดยวางจำหน่ายเป็น 2 รูปแบบคือแบบจำกัดจำนวนที่หน้าปกเป็นรูปวาดโดยฝีมือของยูอิ อารางากิ และแบบธรรมดาซึ่งมีแถมดีวีดีคลิปวิดีโอ
Iron Man
Iron Man อาจหมายถึง